text: ภาพยนตร์ “รวมพลคนลูกทุ่งเงินล้าน” แท็กทีมนักร้องลูกทุ่ง รุ่นใหญ่ รุ่นใหม่ ประชันความฮา ภาพยนตร์ไทยฮาน้ําตาไหล “รวมพลคนลูกทุ่งเงินล้าน” โดยค่ายเอ็ม พิคเจอร์ส ผลงานการกํากับโดย พิ้งค์ – กัลป์ หงส์รัตนาภรณ์ ดูแลการผลิตโดย 2 โปรดิวเซอร์ สง่า ฉัตรชัยรุ่งเรือง และ วิทยา ศุภพรโอภาส เป็นภาพยนตร์ฟอร์มฮาที่รวมตัวนักร้องลูกทุ่งคิวทองทั่วฟ้าเมืองไทยทั้งรุ่นใหญ่และรุ่นใหม่มากกว่า 40 ชีวิต อาทิ เปาวลี พรพิมล, ไผ่ พงศธร, หญิงลี ศรีจุมพล, อาภาพร นครสวรรค์, ยิ่งยง ยอดบัวงาม, สุทธิราช วงศ์เทวัญ, จิ้งหรีดขาว วงศ์เทวัญ, กระแต-กระต่าย อาร์สยาม, มนต์สิทธิ์ คําสร้อย, สุนารี ราชสีมา, ดาว มยุรี, สามสาววงบลูเบอรี่, บิว กัลยาณี, ทศพล หิมพานต์, เอกชัย ศรีวิชัย, รุ่ง สุริยา, คัทลียา มารศรี และนักแสดงอีกมากมาย มาแสดงพลังคนลูกทุ่งผ่านจอภาพยนตร์เรื่องนี้โดยไม่มีการแบ่งค่าย โดยตัวแทนนักร้องลูกทุ่งซุปตาร์รุ่นใหญ่ของวงการ อย่าง ฮาย อาภาพร นครสวรรค์ กล่าวถึงภาพยนตร์เรื่องนี้ว่า “ดีใจมากที่ได้กลับมาร่วมงานกับทีมนักแสดงที่เป็นเพื่อน พี่ๆ น้องๆ ในวงการลูกทุ่งด้วยกันอีกครั้ง ซึ่งบางคนเคยร่วมงานกันแล้วในภาพยนตร์เรื่อง มนต์เพลงลูกทุ่งเอฟเอ็ม ผ่านมาแล้วสิบกว่าปี แต่ไม่น่าเชื่อนะค่ะ เพราะพี่ยังรู้สึกว่าพี่สวยเหมือนเดิมอยู่เลย (หัวเราะ) แต่ในเรื่องของความฮาไม่เด็กเหมือนหน้าตาแน่นอน จัดทุกเม็ด ขยี้ทุกมุข เรียกได้ว่าทุกคนขอแจ้งเกิดกันอีกรอบเลยแล้วกัน งานนี้ขอบอกว่าไม่มีใครยอมใครกันเลยทีเดียว” จริงไม่สุ? (หันไปถาม สุนารี ราชสีมารุ่นใหญ่อีกท่าน ) สุนารี ราชสีมา “จริงค่ะ เพราะระยะเวลาที่ห่างหายกันไป ทุกคนล้วนไปเก็บเกี่ยวประสบการณ์มากมาย ซึ่งทุกคนก็ขนมาใช้กันอย่างเต็มที่ นอกจากนั้นในภาพยนตร์เรื่องนี้คนดูจะได้เห็นการรับบทบาทของแต่ละคนที่โตขึ้น หลังจากทุกคนได้เป็นนักร้องลูกทุ่งอย่างที่ใจรักแล้ว การกลับมาร่วมงานกันครั้งนี้ก็เหมือนมางานเลี้ยงรุ่นกันมากกว่าการมาทํางาน นอกจากจะมีนักร้องรุ่นใหญ่อย่างพวกเราแล้ว ก็เป็นโอกาสดีที่ได้ร่วมงานกับน้องๆรุ่นใหม่ ไม่ว่าเป็น ไม่ว่าจะเป็น ไผ่ พงศธร, เปา เปาวลี, หญิงลี ศรีจุมพล, กระแต-กระต่าย อาร์สยาม, สามสาวบลูเบอร์รี และน้องๆอีกหลายคน ซึ่งเป็นนักร้องรุ่นใหม่ที่มีความสามารถกันทั้งนั้น” ส่วนตัวแทนนักร้องลูกทุ่งรุ่นใหม่ เปา เปาวลี พรพิมล ที่ฝากผลงานด้านการแสดงมาแล้วทั้งทางภาพยนตร์และละคร กล่าวถึงภาพยนตร์เรื่องนี้ว่า “รู้สึกดีใจมากค่ะ ที่ได้ร่วมเป็นส่วนหนึ่งของภาพยนตร์เรื่องนี้ ส่วนด้านการแสดงก็ต้องเตรียมตัวเพิ่ม โดยเฉพาะในเรื่องของสติ เพราะเมื่อเห็นรายชื่อนักแสดง ไม่ว่าจะเป็น พี่ฮาย อาภาพร นครสวรรค์ พี่ยิ่งยง ยอดบัวงาม และพี่ๆ อีกหลายคน ซึ่งเปาเชื่อว่าแต่ละคนไม่ธรรมดาแน่นอน ต้องขนมุขมาใส่กันอย่างกระจัดกระจายแบบไม่มีใครยอมใคร งานนี้สนุกแน่คะ” ด้านสองพี่น้องลูกทุ่งรุ่นใหม่ขาแดนซ์ อย่าง กระแต-กระต่าย อาร์สยาม ที่มาแสดงภาพยนตร์ด้วยกันครั้งแรก กล่าวถึงภาพยนตร์เรื่องนี้ว่า กระแต-นิภาพร บุญยะเลี้ยง “ตื่นเต้นและดีใจมากที่ได้ให้มาเป็นส่วนหนึ่งในนักแสดงร่วมงานในหนังเรื่องนี้ด้วย และที่ดียิ่งกว่าคือ ได้มีโอกาสได้ร่วมงานกับพี่ๆ รุ่นใหญ่ที่เราเคยรู้จักและติดตามผลงานเพลงของพี่ๆ เค้ามาตั้งแต่ยังตัวเล็กๆ เพื่อนๆ ทั้ง วงบลูเบอร์รี เปาวลี พรพิมล ไผ่ พงศธร ทุกคนทํางานด้วยกันอย่างเฮฮามาก คนที่มาดูภาพยนตร์เรื่องนี้ต้องได้หัวเราะลั่น มันส์ น้ําตาแตก กลับบ้านไปอย่างแน่นอน” ด้านสาวอวบ กระต่าย-ฐิมพรณ์ บุญยะเลี้ยง น้องสาว กล่าวเสริมว่า “รู้สึกดีใจมากที่ได้ร่วมแสดงภาพยนตร์เรื่องนี้เพราะได้มาเจอกับกับพี่ๆ เพื่อนๆ ในวงการลูกทุ่งเยอะมาก ( เน้นเสียง ) ซึ่งมีพี่หลายคนที่เป็นไอดอลของหนู หนูเคยปลื้มฟังเพลงของพี่ๆ ทําให้เวลามากองแล้วรู้สึกสนุกมาก บรรยากาศ ไม่เหมือนมาทํางาน แต่เหมือนมาสังสรรค์กันมากกว่า แปลกไปจากการไปทํางานที่กองถ่ายเรื่องอื่นๆคะ” ภาพยนตร์ไทย “รวมพลคนลูกทุ่งเงินล้าน” เป็นเรื่องราวการรวมพลคนลูกทุ่งที่มาร่วมใจ ร่วมบุญ ร่วมสุข ร่วมทุกข์ ร่วมฮา เพื่อเดินทางไปทอดผ้าป่าสามัคคี แต่เหตุการณ์ไม่คาดฝันก็เกิดขึ้นระหว่างการเดินทาง เรื่องราวการเดินทางวุ่นๆ ฮาๆ ที่ต้องให้พวกเหล่านักร้องลูกทุ่งต้องรวมพลแก้ปัญหาเฉพาะหน้า ติดตามความคลื่นไหวของภาพยนตร์ได้ที่ www.facebook.com/looktungnguenlaan, http://www.facebook.com/looktungnguenlaan, www.instagram.com/looktungnguenlaan, http://www.instagram.com/looktungnguenlaan และติดตามเรื่องราวความสนุกของคนลูกทุ่ง ที่ทั้งบู๊ สะบั้น หัวเราะลั่น มันส์ น้ําตาแตก ได้ในภาพยนตร์ไทยเรื่อง “รวมพลคนลูกทุ่งเงินล้าน” ผลงานภาพยนตร์ไทยจากค่าย เอ็ม พิคเจอร์ส ที่กําลังเดินเครื่องถ่ายทํากันไป 30% แล้ว ข่าวความคืบหน้าจะนําเสนอต่อไป


source: wikipedia

text: ISO 4217 เป็นมาตรฐานสากลสําหรับรหัสสกุลเงินที่ใช้ในประเทศต่าง ๆ มักใช้ในการแลกเปลี่ยนสกุลเงินตามธนาคาร ประกอบด้วยอักษรละตินตัวใหญ่ 3 ตัวจากชื่อประเทศและชื่อของสกุลเงินที่ใช้ในประเทศนั้น รหัสที่ใช้ในปัจจุบัน หน่วยเงินที่เลิกใช้แล้ว เปลี่ยนไปใช้เงินยูโรแทน ADP Andorran Peseta ATS Austrian Schilling ออสเตรีย BEF Belgian Franc ฟรังก์เบลเยียม CYP Cyprus pound ไซปรัสปอนด์ DEM ดอยช์มาร์ก EEK Estonian kroon เอสโตเนีย ESP Spanish Peseta FIM Finnish Markka FRF ฟรังก์ฝรั่งเศส ฟรังค์ฝรั่งเศส GRD Greek Drachma ของกรีก HRK คูนาโครเอเชีย IEP Irish Pound (IEP Irish Pound) ITL ลีร์อิตาลี ลีแอนอิตาลี LTL ลีตัสลิทัวเนีย ชลประทาน LUF Luxembourg Franc ฟรังก์ลักเซมเบิร์ก LVL ลัตลัตเวีย ลัทลัทเวียร์ MCF Monaco franc - ฟรังก์โมนาโก MCF MTL ลีราม่า - MTL ลีรามอลตา NLG กลิเซ่เนเธอร์แลนด์ - NLG กิลเดอร์เนเธอร์แลนด์ PTE Escudo โปรตุเกส SIT โทร่าสโลวีเนีย SKK โครน่าสโลวัก SML ลีราซานมิเกรอน VAL ลีราวากิตัน หน่วยเงิน XEU ใช้ EUR แทน แปลภาษา เปลี่ยนด้วยเหตุผลอื่น AFA NFA (แทนด้วย AFN) ALK Albanian old lek (แทนด้วย ALL) AON Angolan New Kwanza (แทนด้วย AOA) AOR Angolan Kwanza Readjustado (แทนด้วย AOA) ARP Peso Argentino (แทนด้วย ARS) ARY Argentine peso (แทนด้วย ARS) BEC Belgian Franc (convertible) BGJ Bulgarian lev A/52 (แทนด้วย BGN) BGK Bulgarian lev A/62 (แทนด้วย BGN) BGL Bulgarian lev A/99 (แทนด้วย BGN) BOP Bolivian peso (แทนด้วย BOB) BRB Brazilian cruzeiro (แทนด้วย BRL) BRC Brazilian cruzado (แทนด้วย BRL) CNX Chinese People's Bank dollar (แทนด้วย CNY) CSJ Czechoslovak koruna A/53 CSK Czechoslovak koruna (แทนด้วย CZK and SKK) CUC คอนเวอร์ทิเบิลเปโซ (แทนด้วย CUP) DDM mark der DDR (East Germany) (แทนด้วย DEM) ECS Ecuador sure (แทนด้วย USD) ECV Ecuador Unidad de Valor Constante (Funds code) (discontinued) EQE Equatorial Guinean ekwele (แทนด้วย XAF) ESA Spanish peseta (account A) ESB Spanish peseta (account B) GNE Guinean syli (แทนด้วย XOF) GWP Guinea peso (แทนด้วย XOF) ILP Israeli pound (แทนด้วย ILS) ILR Israeli old shekel (แทนด้วย ILS) ISJ Icelandic old krona (แทนด้วย ISK) LAJ เงินกีบลาว - Pot Pol (แทนด้วย LAK) MAF Mali franc (แทนด้วย XOF) MGF Malagasy franc (แทนด้วย MGA) MKN Macedonian denar A/93 (แทนด้วย MKD) MVQ Maldive rupee (แทนด้วย MVR) MXP Mexican peso (แทนด้วย MXN) PEH Peruvian sol (แทนด้วย PEN) PLZ Polish złoty A/94 (แทนด้วย PLN) ROK Romanian leu A/52 (แทนด้วย ROL) ROL Romanian leu A/05 (แทนด้วย RON) RUR Russian ruble (แทนด้วย RUB) SRG Suriname guilder (แทนด้วย SRD) SUR Soviet Union ruble (แทนด้วย RUB) SVC Salvadoran colón (แทนด้วย USD) TPE Timor escudo TRL Turkish lira A/05 (แทนด้วย TRY) UGW Ugandan old shilling (แทนด้วย UGX) UYN Uruguay old peso (แทนด้วย UYU) VNC Vietnamese old dong (แทนด้วย VND) YDD South Yemeni dinar (แทนด้วย YER) YUD New Yugoslavian Dinar (แทนด้วย CSD) YUM Yugoslavian Dinar (แทนด้วย CSD) ZAL South African financial rand (Funds code) (discontinued) ZRN New Zaire (แทนด้วย CDF) ZRZ Zaire (แทนด้วย CDF) ZWC Zimbabwe Rhodesian dollar (แทนด้วย ZWD) รหัสที่ใช้ผูกสกุลเงิน GBP Alderney pound NZD Cook Islands dollar DKK Faroese króna GBP Guernsey pound GBP Isle of Man pound GBP Jersey pound GBX Penny sterling KBD Kiribati dollar SLS SLSH Somaliland shilling PRB RUP Transnistrian ruble TVD Tuvaluan dollar หมายเหตุ อ้างอิง เศรษฐศาสตร์ระหว่างประเทศ การค้าระหว่างประเทศ สกุลเงิน 4217


ห้องไม่สะอาด ยุงเยอะในห้อง อาหารเช้าไม่หลากหลาย ไม่คุ้มค่า กับราคาที่ จ่าย


source: CulturaX

text: การเริ่มต้นสําหรับการเข้ามาลงเดิมพันที่นักพนันจะได้เล่นเกมพนัน สล็อตค่ายpg ออโต้ ที่มีความง่ายมากๆในการเข้ามาเล่นอย่าง วิธีเล่นรูเล็ต ที่ไม่ต้องมีอะไรเข้ามาเกี่ยวข้องมากมายที่ทําให้นักพนันเกิดความไม่สะดวกในการเข้ามาลงเดิมพัน เกมพนันนี้นั้นเป็นเกมพนันที่เรียกได้ว่าเล่นง่ายมาก ๆ สําหรับการเข้ามาลงเดิมพัน วิธีเล่นรูเล็ต ไม่ได้ยาก นักพนันสามารถทําความเข้าใจได้อย่างง่ายดายมาก ๆ ซึ่งในการเข้ามาเริ่มต้นนั้นเว็บพนันออนไลน์จะสอนให้กับนักพนันได้เข้าใจกันเอง และการทําเงินสําหรับการเข้ามาลงเดิมพันกับรูเล็ตนั้น ทําง่ายมาก ๆ ตาม วิธีเล่นรูเล็ต เลยอย่างแน่นอน ดังนั้นนักพนันที่มีความสนจําไม่ต้องทําการตัดสินใจที่นานสามารถที่จะเข้ามาทําการลงเดิมพันเลยทันที มั่นใจได้เลยว่าการเล่นจะสามารถช่วยทําให้นักพนันรับเงินกําไรได้ตามที่ต้องการกันอย่างแน่นอน เล่นง่าย ทําเงินง่ายต้องเกมพนันนี้เท่านั้น เริ่มต้นศึกษา วิธีเล่นรูเล็ต ไม่ได้ยากเล่นง่ายทําเงินได้แน่นอน หากต้องการที่จะมั่นใจได้อย่างแน่นอนว่า วิธีเล่นรูเล็ต ที่เล่นไปนั้นสามารถทําเงินได้ทุกครั้งที่ทําการลงเดิมพัน สิ่งที่สําคัญที่นักพนันจะต้องทําก็คือการศึกษาเรียนรู้เกี่ยวกับตัวเกมพนันให้เป็นอย่างดีก่อนที่จะทําการลงเดิมพัน เพราะว่าเมื่อนักพนันมีความคุ้นเคยกับตัวเกมพนันจะสามารถช่วยทําให้การเข้ามาลงเดิมพันนั้นเกิดความมั่นใจได้มากกว่าเดิมหลายเท่าเลยว่าการลงเดิมพัน วิธีเล่นรูเล็ต ที่เล่นอยู่สามารถที่จะรับเงินกําไรได้เป็นจํานวนมากตามที่ต้องการกันอย่างแน่นอน นี่คือแนวทางการเข้ามาลงเดิมพันสําหรับนักพนันที่มีความสนใจจะเข้ามาเล่นเกมพนันออนไลน์อย่างรูเล็ตนี้สามารถเข้ามาทําการลงเดิมพันได้เลยทันที วิธีเล่นรูเล็ต ที่จะทําเงิน มีอยู่ในเว็บออนไลน์ทั่ว ๆ ไปสามารถศึกษาเรียนรู้นํามาลงเดิมพันได้เลยทันที เว็บพนันออนไลน์แนะนําวิธีเล่นรูเล็ตที่ทําให้เกิดความเข้าใจมากกว่าเดิม นอกจากการที่นักพนันเลือกเว็บพนันที่จะทําการเข้ามาลงเดิมพันแล้วนั้น อีกหนึ่งสิ่งที่มีความสําคัญคือการเลือกเว็บพนันออนไลน์ที่เข้าไปลงเดิมพันนั่นเอง เว็บที่ดีจะมี วิธีเล่นรูเล็ต ที่สามารถช่วยทําให้นักพนันออนไลน์ได้เงินจริง ๆ อยู่ ซึ่งสําหรับ วิธีเล่นรูเล็ต ที่เว็บพนันแนะนําให้กับท่านนั้นจะเป็นตัวช่วยที่สําคัญเลยทีเดียว เพราะว่าจะเป็นเทคนิคสําหรับการเข้ามาลงเดิมพันที่จะทําให้นักพนันเข้ามาทําการรับเงินกําไรได้เป็นจํานวนมากตามที่ต้องการกันนั่นเอง Tagged: วิธีการเล่นรูเล็ต, สนุกกับเกมสล็อต, เว็บคาสิโนออนไลน์ Previous Post: เลือกเว็บพนันบอลออนไลน์ พนันบอลทุกลีก ที่เลือกเองได้ตามต้องการ


text: Burner ชนิดพิเศษ สามารถใช้ เชื้อเพลิงได้ทั้ง LPGและDiesel ในรุ่น Multicalor หรือ LPG และ Heavy Oil ( น้ํามันเตา) ในรุ่น Multiflam ซึ่งมี heater ในตัว ช่วยในการอุ่นน้ํามันเชื้อเพลิง ทําให้การทํางานมีประสิทธิภาพสูง และประหยัดพลังงาน เหมาะกับงานอุตสาหกรรมที่ต้องการความร้อนสูง เช่น Boiler,Oven,Heat Exchanger,Stell Furnace,Garbage Incinerator


source: fineweb

text: 1 votes แบบบ้านชั้นเดียว แบบบ้านที่คนค้นหาและนิยมมากที่สุดในเมืองไทย บ้านไม่จําเป็นต้องมีสองชั้น สามชั้น บ้านชั้นเดียวเราก็สามารถทําได้ หากเราพอใจที่จะอยู่เพียงชั้นเดียว ยิ่งมีคนสูงอายุในบ้าน การทําบ้านชั้นเดียวก็เหมาะ จะได้ไม่ต้องให้ท่านเดินขึ้นข้างบนให้ลําบาก หากคุ


text: วันที่ 21 - 22 ตุลาคม 2553 จากการศึกษาข้อมูลเอกสารแบบประเมินตนเอง การรับฟังรายงานสรุปความก้าวหน้าในการพัฒนาคุณภาพ การสัมภาษณ์ทีมนํา/ทีมพัฒนาคุณภาพ และจากการสุ่มเยี่ยมหน่วยงานต่างๆ ของโรงพยาบาลทั้งส่วนสนับสนุน และหน่วยงานทางคลินิก รวมทั้งชุมชน สามารถสรุปประเด็นสําคัญเพื่อประโยชน์ต่อการพัฒนาคุณภาพอย่างต่อเนื่อง ดังนี้ สิ่งที่น่าชื่นชม 1. ท่านผู้บริหารสูงสุด - ท่านสามารถแสดงให้เห็นความเป็น Leadership ได้อย่างชัดเจน - ท่านเห็นคุณค่าของ Staff ทุกคน - นโยบาย 4 H ของท่านสามารถบูรณาการใช้ได้ทุกหน่วยงาน ซึ่งครอบคลุมความเป็นคุณภาพได้อย่างแท้จริง ( สรพ.จะขออนุญาตยืมนโยบายนี้ไปใช้ในที่อื่นๆด้วย ) - ท่านสามารถผลักดันให้เกิดผลงาน Best Practice ในทุก PCT - ท่านทํา Leadership walk round เพื่อเยี่ยมเยือนและให้กําลังใจพร้อมรับฟังปัญหา ช่วยแก้ไขในทุกหน่วยงานทั้งแบบเป็นทางการและไม่เป็นทางการได้อย่างสม่ําเสมอ - การเปลี่ยนชื่อโรงพยาบาลเป็นโรงพยาบาลพระนารายณ์มหาราชนั้น สามารถสร้างจิตวิญญาณและพลังในตัวบุคลากรเพื่อการทํางาน อย่างทุ่มเท เป็นการตอบแทนพระคุณสมเด็จพระนารายณ์มหาราชได้อย่างเป็นหนึ่งเดียว 2. ทีมนํา และ กลุ่มภารกิจต่างๆ ได้แสดงให้เห็นถึงการนําองค์กรที่เข้มแข็ง สามารถสานต่อนโยบายของผู้บริหารไดเป็นอย่างดี มีการร่วมเรียนรู้ กระตุ้น ติดตาม รวมทั้งในการสนับสนุน และแก้ไขปัญหา ส่งผลทําให้เกิดบรรยากาศในการทํางาน/การพัฒนาที่ดี มีการช่วยเหลือซึ่งกันและกัน สามารถประสานงานระหว่างทีม/หน่วยงานได้ดีทําให้สามารถลดความขัดแย้ง ระหว่างทีม/หน่วยงาน สิ่งสําคัญที่สุดที่น่าประทับใจและมีคุณค่าที่เกิดขึ้นคือ ความสุขของเจ้าหน้าที่แม้จะมีภาระงานที่หนัก 3. ทีม FA มีความเข้มแข็ง สามารถทํางานจนได้รับการยอมรับจากเจ้าหน้าที่ในหน่วยงานจนเกิดบรรยากาศการทํางานที่ดีได้รับความร่วมมือ ร่วมแรงร่วมใจจากทุกๆฝ่าย 4. บุคลากรทุกระดับ ที่แสดงให้เห็นถึงความทุ่มเททํางานด้วยความเสียสละ แม้มีภาระงานที่หนัก มีความมุ่งมั่นที่จะธํารงไว้ซึ่งการพัฒนาคุณภาพในระบบที่วางไว้ และทําให้เกิดระบบ/กระบวนการ พัฒนาต่างๆ อย่างต่อเนื่องภายใต้ทรัพยากรที่จํากัด แสดงความเป็นเอกลักษณ์ของโรงพยาบาลออกมา 5. ระบบงานหลักๆ และระบบงานที่ยังมีการธํารงรักษา รวมทั้งดําเนินการพัฒนามาอย่างต่อเนื่องมีผลงานที่ชัดเจน ได้แก่ กระบวนการดูแลผู้ป่วยในแต่ละสาขาโดยเฉพาะกลุ่มโรคที่เป็นจุดเน้นในการพัฒนา ทําให้มองเห็นได้ว่ามีความมั่นคงมากขึ้นและสิ่งดีๆที่เกิดขึ้น มีการประสานการดูแลได้เยอะขึ้นสามารถเชื่อมโยงการสร้างเสริมสุขภาพได้ 6. การพัฒนาโครงสร้างกายภาพ /สิ่งแวดล้อมและภูมิทัศน์ ให้มีความสวยงาม มีการสร้างสวนหย่อม เยียวยาด้านจิตใจให้กับผู้มารับบริการได้เป็นอย่างดี ทั้งๆที่อยู่ระหว่างการก่อสร้างอาคารใหม่ 7. วิธีการทํางานและวิธีการพัฒนางาน - ใช้ความสําคัญและสร้างสัมพันธ์กับเครือข่ายพันธมิตรได้เป็นอย่างดี ทําให้มีบรรยากาศการทํางานที่ราบรื่น ซึ่งถือเป็นทุนทางสังคมที่ดี - การดําเนินงานสร้างเสริมสุขภาพในชุมชนสามารถ Empowerment ชุมชน และประกาศเป็นนโยบายสาธารณะทั้งในกลุ่ม DM และนมแม่ ทําให้เครือข่ายพันธมิตรมีความรู้มากขึ้นและมีส่วนร่วมในความเป็นเจ้าของ 8. การดูแลผู้ป่วยในระยะสุดท้าย : สมศักดิ์ศรี เกิด Healing Environment ระหว่างบุคคลกับ สังคม 9. การสร้างเสริมเครือข่าย : สามารถลดอุปสรรคการเข้าถึงบริการได้ 10. การเฝ้าระวังโรคและภัยสุขภาพ - H1N1 มีการพัฒนาทั้งภายในและภายนอกโรงพยาบาล - แสดงให้เห็นความรับผิดชอบต่อสังคม สามารถให้การสนับสนุนช่วยเหลือประชาชนที่ลําบาก โดยเฉพาะตอนนี้ได้พยายามให้ความช่วยเหลือผู้ประสบอุทกภัยอย่างเต็มที่ ไม่ทอดทิ้งประชาชน ข้อเสนอแนะเพื่อการพัฒนาต่อเนื่อง ข้อเสนอแนะต่อไปนี้เป็นข้อเสนอแนะสําหรับการพัฒนาคุณภาพอย่างต่อเนื่องในช่วง 1-3 ปีข้างหน้า เป็นประเด็นที่ผู้แทนของ สรพ. จะติดตามในระหว่างการเยี่ยมสํารวจเฝ้าระวังเมื่อครบ 1 ปีหลังจากได้รับการรับรองแล้ว สรุปได้ดังนี้ 1. ความสมบูรณ์ของเวชระเบียน 2. ฝากระบบ mornitor กํากับทุกเรื่อง เนื่องจากยังพบรูรั่วในทุกเรื่องและทุกระบบ 3. ขอให้พัฒนา KPI ขององค์กรให้เชื่อมมาที่ระดับทีมนําและหน่วยงาน เพื่อบอกถึงความเป็น performance ที่แท้จริง 4. ระบบ IC : Sepsis ยังมีเยอะ ให้สืบดูว่าการ Sterile มันเป็น Community Acquire หรือ Hospital Acquire 5. Antibiogram : เชื้อขึ้น 3 ตัว ? นี้ตลอด ซึ่งปัญหา คือ การล้างมือและการ Cleaning 6. ปัญหาการใช้ยา ATB ของ รพช. นั้น โรงพยาบาลพระนารายณ์มหาราชจะใช้เวทีเครือข่ายอย่างไรบ้าง เพราะยังต้องรับส่งต่อจากเครือข่ายเยอะ 7. ฝากทีม RM ให้แสดงบทบาทการบริหารความเสี่ยงในภาพรวมขององค์กรออกมาให้ได้ โดยการวิเคราะห์ สังเคราะห์ ให้ลึกกว่าจากที่ได้จากการรายงานอุบัติการณ์ปกติ และสามารถสะท้อนกลับให้แต่ละทีมได้ว่าปัญหาของอุบัติการณ์นั้นๆคืออะไร ( เช่น จาการทบทวนเวชระเบียนหา AE , และ ทํา RCA ) 8. ระบบยา : สําหรับ IPD ให้ PCT ควรร่วมกันทบทวนการบริหารยาให้ทันเวลาโดยเฉพาะในมื้อแรกอย่างรวดเร็ว 9. พัสดุ : พบว่าหน่วยงานต่างๆ Stock ของเป็นจํานวนมาก ควรเพิ่มประสิทธิภาพการบริหารจัดการเพื่อลดการสูญเสีย อย่างเร่งด่วน ( ขอให้ส่งความก้าวหน้าตามไปด้วยในเรื่องของการจัดการ ) 10. ด้านสิ่งแวดล้อม : ขอให้เร่งการปรับปรุงหน่วยจ่ายกลาง พัสดุ การจัดเก็บ Server และหน่วยซักฟอก ( ให้ถ่ายรูปหลังการปรุงปรุงเสร็จแล้วส่งไปให้ดูโดยด่วนด้วย ) **ทั้งนี้ผู้เยี่ยมได้แจ้งรายละเอียดของการปรับปรุงไว้กับเจ้าของหน่วยงานและทีมผู้รับผิดชอบแล้ว ข้อเสนอแนะเร่งด่วน - ไม่มี


text: ข้อมูลโรงแรม อันยาวี ไร่เลย์ รีสอร์ท กระบี่ อันยาวี ไร่เลย์ รีสอร์ท (Anyavee Railay Resort) มีห้องให้คุณได้เลือกพักผ่อนถึง 62 ห้อง ที่ถูกออกแบบได้อย่างลงตัว ให้คุณได้สัมผัสกับทิวทัศน์อันสวยงาม พร้อมสิ่งอํานวยความสะดวกครบครัน ทั้ง เครื่องปรับอากาศ เครื่องทําน้ําอุ่น เคเบิลทีวี เซฟ ตู้เย็น นอกจากนี้ เรายังมีบริการพิเศษอีกหลากหลายรายการ เพื่อช่วยให้ท่านได้ผ่อนคลายยิ่งขึ้น ทั้ง สปา นวดแผนไทย ฟิตเนส และสระว่ายน้ําท่ามกลางธรรมชาติ และท่านยังสามารถอิ่มอร่อยไปกับอาหารไทยหลากหลายเมนู ได้ที่ห้องอาหารของเราอีกด้วย สถานที่ตั้งโรงแรม อันยาวี ไร่เลย์ รีสอร์ท กระบี่ อันยาวี ไร่เลย์ รีสอร์ท ตั้งอยู่บนไร่เลย์ตะวันออก ติดหาดทะเลสวยใส และภูเขาอันสวยงาม ท่ามกลางธรรมชาติ ต้นไม้ และสวนมะพร้าวให้คุณรู้สึกดื่มด่ําไปกับธรรมชาติอย่างแท้จริง ท่านสามารถดูรายละเอียด ที่ตั้ง อันยาวี ไร่เลย์ รีสอร์ท (Anyavee Railay Resort) รายละเอียดห้องพัก อันยาวี ไร่เลย์ รีสอร์ท กระบี่ Anyavee Railay Resort - Standard Room Anyavee Railay Resort - Superior Room ท่านจะได้รับความสะดวกสบายเมื่อพักที่ Anyavee Railay Resort กระบี่ ด้วยสิ่งอํานวยความสะดวกภายในห้องพักที่เน้นคุณภาพและจัดเตรียมไว้ คอยบริการท่านได้อย่างครบครันไม่ว่าจะเป็น สิ่งอํานวยความสะดวกในโรงแรม อันยาวี ไร่เลย์ รีสอร์ท กระบี่ Anyavee Railay Resort - Facility Anyavee Railay Resort - Restaurant โรงแรม Anyavee Railay Resort กระบี่ ได้จัดเตรียมสิ่งอํานวยความสะดวกต่างๆ ภายในโรงแรม ที่ทันสมัยและตรงตามความต้องการของท่าน อีกทั้งท่านยังได้เพลิดเพลินกับสิ่งอํานวยความสะดวกที่ โรงแรมอันยาวี ไร่เลย์ รีสอร์ท กระบี่ ได้จัดเตรียมไว้ให้ และท่านสามารถหากิจกรรมเพื่อผ่อนคลายระหว่างวันได้กับสิ่งอํานวยความสะดวกดังนี้ - Outdoor Swimming Pool (s)


text: คณิตศาสตร์ () เป็นศาสตร์ที่ครอบคลุมการค้นคว้าเกี่ยวกับ ปริมาณ โครงสร้าง การเปลี่ยนแปลง และปริภูมิ คณิตศาสตร์ไม่มีคํานิยามที่เป็นที่ยอมรับกันทั่วไป กล่าวคร่าว ๆ ได้ว่าคณิตศาสตร์นั้นสนใจ "รูปร่างและจํานวน" และเนื่องจากคณิตศาสตร์มิได้สร้างความรู้ผ่านกระบวนการทดลอง บางคนจึงไม่จัดว่าคณิตศาสตร์เป็นสาขาของวิทยาศาสตร์ คณิตศาสตร์ในปัจจุบันเป็นคณิตศาสตร์ที่ยึดโยงกับโครงสร้างนามธรรมที่ถูกกําหนดขึ้นผ่านทางกลุ่มของสัจพจน์ และอาศัยการให้เหตุผลที่รัดกุมโดยใช้ตรรกศาสตร์สัญลักษณ์ และสัญกรณ์คณิตศาสตร์ โครงสร้างต่าง ๆ ที่นักคณิตศาสตร์สนใจและพิจารณานั้น มักจะมีต้นกําเนิดจากวิทยาศาสตร์ธรรมชาติ และสังคมศาสตร์ โดยเฉพาะฟิสิกส์ และเศรษฐศาสตร์ ปัญหาทางคณิตศาสตร์ในปัจจุบัน ยังเกี่ยวข้องกับการประยุกต์ใช้ในสาขาวิทยาการคอมพิวเตอร์ และทฤษฎีการสื่อสาร อีกด้วย เนื่องจากคณิตศาสตร์นั้นใช้ตรรกศาสตร์สัญลักษณ์และสัญกรณ์คณิตศาสตร์ ซึ่งทําให้กิจกรรมทุกอย่างกระทําผ่านทางขั้นตอนที่ชัดเจน เราจึงสามารถพิจารณาคณิตศาสตร์ว่า เป็นระบบภาษาที่เพิ่มความแม่นยําและชัดเจนให้กับภาษาธรรมชาติ ผ่านทางศัพท์และไวยากรณ์บางอย่าง สําหรับการอธิบายและศึกษาความสัมพันธ์ทั้งทางกายภาพและนามธรรม ความหมายของคณิตศาสตร์นั้นยังมีอีกหลายมุมมอง ซึ่งหลายอันถูกกล่าวถึงในบทความเกี่ยวกับปรัชญาของคณิตศาสตร์ คณิตศาสตร์ยังถูกจัดว่าเป็นศาสตร์สัมบูรณ์ โดยไม่จําเป็นต้องมีการอ้างถึงใด ๆ จากโลกภายนอก นักคณิตศาสตร์กําหนดและพิจารณาโครงสร้างบางประเภท สําหรับใช้ในคณิตศาสตร์เองโดยเฉพาะ เนื่องจากโครงสร้างเหล่านี้ อาจทําให้สามารถอธิบายสาขาย่อย ๆ หลาย ๆ สาขาได้ในภาพรวม หรือเป็นประโยชน์ในการคํานวณพื้นฐาน ที่มาของคํา คําว่า "คณิตศาสตร์" (คําอ่าน: คะ-นิด-ตะ-สาด) มาจากคําว่า คณิต (การนับ หรือ คํานวณ) และ ศาสตร์ (ความรู้ หรือ การศึกษา) ซึ่งรวมกันมีความหมายโดยทั่วไปว่า การศึกษาเกี่ยวกับการคํานวณ หรือ วิชาที่เกี่ยวกับการคํานวณ ส่วนในภาษาอังกฤษ คําว่าคณิตศาสตร์ตรงกับคําว่า mathematics ซึ่งมาจากคําภาษากรีกโบราณ μάθημα (máthēma) ซึ่งดั้งเดิมหมายถึง "สิ่งที่ได้เรียน" "สิ่งที่จะได้ทราบ" จึงขยายความหมายออกไปรวมถึงความหมาย "วิทยาศาสตร์, ความรู้, และการเรียน" ในอเมริกาเหนือนิยมย่อคําว่า mathematics ว่า math ส่วนประเทศอื่น ๆ ที่ใช้ภาษาอังกฤษนิยมย่อว่า maths จุดมุ่งหมายของคณิตศาสตร์ คณิตศาสตร์มีจุดเริ่มต้นจากปัญหาจํานวนมากที่หลากหลาย ในยุคแรกเริ่มคณิตศาสตร์มาจากความจําเป็นเพื่อการค้า การรังวัดที่ดิน สถาปัตยกรรมศาสตร์และดาราศาสตร์ ในขณะที่ปัจจุบัน วิทยาศาสตร์เป็นสาขาสําคัญที่เสนอปัญหาและนําไปสู่การค้นคว้าหัวข้อใหม่ ๆ สําหรับนักคณิตศาสตร์ ทั้งนี้ยังไม่รวมถึงข้อปัญหาที่เกิดขึ้นจากการศึกษาคณิตศาสตร์ในตัวมันเองของนักคณิตศาสตร์ด้วย ความรู้ทางด้านคณิตศาสตร์เพิ่มขึ้นอย่างสม่ําเสมอ ผ่านทางการวิจัยและการประยุกต์ใช้ คณิตศาสตร์เป็นเครื่องมืออันหนึ่งของวิทยาศาสตร์ อย่างไรก็ตาม การคิดค้นทางคณิตศาสตร์ไม่จําเป็นต้องมีเป้าหมายอยู่ที่การนําไปใช้ทางวิทยาศาสตร์ (ดู คณิตศาสตร์บริสุทธิ์ และคณิตศาสตร์ประยุกต์) นอกจากนี้ นักคณิตศาสตร์หลายคนก็ทํางานเพื่อเป้าหมายเชิงสุนทรียภาพเท่านั้น โดยมองว่าคณิตศาสตร์เป็นศาสตร์เชิงศิลปะ มากกว่าที่จะเป็นศาสตร์เพื่อการนําไปประยุกต์ใช้ (ดังเช่น จี. เอช. ฮาร์ดี ที่ได้กล่าวไว้ในหนังสือ A Mathematician's Apology) ; แรงผลักดันในการทํางานเช่นนี้ มีลักษณะไม่ต่างไปจากที่กวีและนักปรัชญาได้ประสบ และเป็นสิ่งที่ไม่สามารถอธิบายได้ อัลเบิร์ต ไอน์สไตน์ กล่าวว่า คณิตศาสตร์เป็นราชินีของวิทยาศาสตร์ ในหนังสือ Ideas and Opinions ของเขา ประวัติ ทฤษฎีของตรรกศาสตร์ปรากฏขึ้นในหลายวัฒนธรรมทั่วโลก เช่นในอินเดีย จีน กรีกโบราณและโลกอิสลาม ตรรกศาสตร์ที่ปรากฏในวัฒนธรรมกรีก โดยเฉพาะตรรกศาสตร์แบบอริสโตเติลแบบที่ปรากฏในงาน Organon ถูกใช้แพร่หลายในโลกตะวันตก ในช่วงศตวรรษที่ 18 นักคณิตศาสตร์ที่สนในปรัชญา เช่นไลบ์นิซ และแลมเบิร์ต มีความพยายามศึกษาตรรกศาสตร์ให้อยู่ในรูปสัญลักษณ์ หรือในเชิงพีชคณิต แต่งานที่พวกเขาทํานั้นไม่เป็นที่แพร่หลายเท่าใดนัก จนกระทั่งจอร์จ บูลและตามด้วยออกัสตัส เดอ มอร์แกน ในช่วงกลางของคริสต์ศตวรรษที่ 19 ได้นําเสนอตรรกศาสตร์แบบอริสโตเติลผ่านรูปแบบเชิงพีชคณิต จุดนี้ก่อให้เกิดการพัฒนาเครื่องมือ ที่สามารถใช้เพื่อศึกษามโนทัศน์พื้นฐานของคณิตศาสตร์ได้ คงจะไม่ถูกนักถ้าจะกล่าวว่าการโต้แย้งเชิงรากฐานที่มีขึ้นในช่วง ค.ศ. 1900 - 1925 ได้พบกับคําตอบที่น่าพอใจแล้ว แต่อย่างไรก็ตามตรรกศาสตร์ 'แนวใหม่' นี้ก็ได้ช่วยให้ความกระจ่างในด้านของปรัชญาคณิตศาสตร์เป็นอย่างยิ่ง ในขณะที่พัฒนาการตามแนวทางดั่งเดิมของตรรกศาสตร์ (ดูรายการบทความด้านตรรกศาสตร์) นั้น ให้ความสําคัญอย่างสูงกับ รูปแบบของการให้เหตุผล มุมมองของคณิตตรรกศาสตร์ในปัจจุบันกลับสามารถกล่าวได้ว่าเป็น การศึกษาเชิงการจัดกลุ่มของเนื้อหา (the combinatorial study of content) ซึ่งครอบคลุมถึงส่วนที่เป็น เชิงสังเคราะห์ (เช่น การส่งข้อความจากภาษาเชิงรูปนัยไปยังคอมไพเลอร์เพื่อเปลี่ยนเป็นภาษาเครื่อง) และส่วนที่เป็น เชิงความหมาย (การสร้างโมเดล หรือเซตของโมเดลทั้งหมดในทฤษฎีโมเดล) ผลงานตีพิมพ์สําคัญคือ Begriffsschrift ของ แฟรเก และ Principia Mathematica ของเบอร์ทรันด์ รัซเซล พัฒนาการ วิวัฒนาการของคณิตศาสตร์อาจถูกมองว่าเป็นชุดของการเพิ่มขึ้นของภาวะนามธรรมหรืออาจเป็นการขยายตัวของวิชาที่เกี่ยวกับสสาร ภาวะนามธรรมที่เกิดขึ้นเป็นครั้งแรกนั้น, มีส่วนเกี่ยวข้องกับสัตว์หลาย ๆ ชนิด, เป็นความน่าจะเป็นที่เกี่ยวข้องกับจํานวน สาขาของคณิตศาสตร์ ในเชิงภาพรวมอาจกล่าวได้ว่า คณิตศาสตร์สามารถแบ่งออกเป็นสาขาย่อย ๆ ตามสิ่งที่ศึกษาได้เป็น การศึกษาปริมาณ โครงสร้าง ปริภูมิและความเปลี่ยนแปลง ซึ่งตรงกับสาขาเลขคณิต พีชคณิต เรขาคณิต และคณิตวิเคราะห์ตามลําดับ นอกจากนี้เราอาจพิจารณาคณิตศาสตร์ผ่านความสมพันธ์กับสาขาอื่น ๆ เช่น คณิตตรรกศาสตร์กับตรรกศาสตร์ คณิตศาสตร์ประยุกต์กับวิทยาศาสตร์ ปัจจุบันเราพบว่าหลายสาขาของคณิตศาสตร์ที่ดูผิวเผินจะไม่เกี่ยวข้องกัน กลับสัมพันธ์กันอย่างลึกซึ้ง เช่น กรุปกาลัวส์ พื้นผิวรีมันน์และทฤษฎีจํานวน ซึ่งดูแยกออกจากกันโดยสิ้นเชิงนั้น เกี่ยวเนื่องกันผ่านมุมมองของโปรแกรมแลงแลนดส์ รากฐานและปรัชญา หลังจากการพัฒนาทฤษฎีเซตในปลายศตวรรษที่ 19 ทําให้ทฤษฎีเซตกลายเป็นรากฐานของคณิตศาสตร์ที่สําคัญมากที่สุดในรูปแบบหนึ่ง ความพยายามทําความเข้าใจรากฐานนี้ส่งผลให้เกิดการศึกษาคณิตตรรกศาสตร์ และปรัชญาคณิตศาสตร์ ปรัชญาของคณิตศาสตร์ ปรัชญาคณิตศาสตร์ - รากฐานของคณิตศาสตร์ - ทฤษฎีเซต - ตรรกศาสตร์สัญลักษณ์ - ทฤษฎีโมเดล - ทฤษฎีแคทิกอรี - ตรรกศาสตร์ คณิตศาสตร์บริสุทธิ์ ปริมาณ ระบบจํานวนและทฤษฎีจํานวน การศึกษาเกี่ยวกับปริมาณเริ่มต้นจากจํานวน จํานวนแรก ๆ คือจํานวนนับหรือจํานวนธรรมชาติ ซึ่งเป็นที่รู้จักกันดี ก่อนจะขยายไปสู่จํานวนเต็ม และการดําเนินการที่เกี่ยวข้อง เช่น การบวก การลบ การคูณ การหาร ซึ่งเรีกยรวมว่าเป็นการศึกษาเลขคณิต สมบัติที่ซับซ้อนมากขึ้นของจํานวนเต็มถูกศึกษาในวิชาทฤษฎีจํานวน ซึ่งมีทฤษฎีบทที่มีชื่อเสียงเช่น ทฤษฎีบทสุดท้ายของแฟร์มา นอกจากนี้ทฤษฎีจํานวนยังมีข้อความคาดการณ์จํานวนมากที่ยังแก้ไม่ได้ เช่น ข้อความคาดการณ์จํานวนเฉพาะคู่แฝด และข้อความคาดการณ์ของก็อลท์บัค ระบบจํานวนได้รับการพัฒนาเพิ่มขึ้นเป็นระบบจํานวนตรรกยะหรือเศษส่วน และในภายหลังเป็นส่วนหนึ่งของระบบจํานวนจริง อีกที ซึ่งกําหนดให้เป็นลิมิตของลําดับของจํานวนตรรกยะและเป็นระบบจํานวนที่มีความต่อเนื่อง ระบบจํานวนจริงถูกขยายนัยทั่วไปเป็นระบบจํานวนเชิงซ้อน และจากทฤษฎีบทหลักมูลของพีชคณิต ทุกสมการพหุนามในตัวแปรเดียวที่มีสัมประสิทธิ์เป็นจํานวนเชิงซ้อน และไม่ใช่พหุนามคงตัวจะมีรากเสมอ ระบบจํานวนนับยังถูกขยายต่อโดยแบ่งตามสมบัติที่เกี่ยวข้อง เนื่องจากจํานวนนับมีหน้าที่ได้สองแบบ คือ จํานวนนับใช้เพื่อบ่งบอกจํานวนของวัตถุในกลุ่ม ๆ หนึ่ง และจํานวนนับใช้เพื่อบ่งบอกอันดับของวัตถุในกลุ่ม ๆ หนึ่ง แนวคิดแรกนําไปสู่จํานวนเชิงการนับซึ่งสามารถใช้เปรียบเทียบขนาดของเซตอนันต์ได้ และแนวคิดหลักนําไปสู่แนวคิดเรื่องจํานวนเชิงอันดับที่ จํานวน - จํานวนธรรมชาติ - จํานวนเต็ม - จํานวนตรรกยะ - จํานวนจริง - จํานวนเชิงซ้อน - จํานวนเชิงพีชคณิต - ควอเทอร์เนียน - ออกโทเนียน - จํานวนเชิงอันดับที่ - จํานวนเชิงการนับ - ลําดับของจํานวนเต็ม - ค่าคงที่ทางคณิตศาสตร์ - อนันต์ โครงสร้าง สาขาเหล่านี้ ศึกษาขนาดและความสมมาตรของจํานวนและวัตถุทางคณิตศาสตร์ต่าง ๆ พีชคณิตนามธรรม - ทฤษฎีจํานวน - ทฤษฎีกรุป - ทอพอโลยี - พีชคณิตเชิงเส้น - ทฤษฎีแคทิกอรี - ทฤษฎีอันดับ ปริภูมิ สาขาเหล่านี้ มักใช้วิธีการเชิงรูปภาพมากกว่าในสาขาอื่น ๆ ทอพอลอยี - เรขาคณิต - ตรีโกณมิติ - เรขาคณิตเชิงพีชคณิต - เรขาคณิตเชิงอนุพันธ์ - ทอพอโลยีเชิงอนุพันธ์ - ทอพอโลยีเชิงพีชคณิต - พีชคณิตเชิงเส้น - เรขาคณิตสาทิสรูป ความเปลี่ยนแปลง หัวข้อเหล่านี้ เกี่ยวข้องกับการวัดความเปลี่ยนแปลงของฟังก์ชันทางคณิตศาสตร์ และความเปลี่ยนแปลงระหว่างจํานวน แคลคูลัส - แคลคูลัสเวกเตอร์ - คณิตวิเคราะห์ - การวิเคราะห์เชิงจริง - การวิเคราะห์เชิงซ้อน - ทฤษฎีเมเชอร์ - การวิเคราะห์เชิงฟังก์ชัน - การวิเคราะห์ฟูร์ริเยร์ - สมการเชิงอนุพันธ์ - ระบบพลวัติ - ทฤษฎีความอลวน - รายการฟังก์ชัน วิยุตคณิต วิยุตคณิต คือแขนงของคณิตศาสตร์ที่สนใจวัตถุที่มีค่าเฉพาะเจาะจงที่แตกต่างกัน คณิตศาสตร์เชิงการจัด - ทฤษฎีการคํานวณ - วิทยาการเข้ารหัสลับ - ทฤษฎีกราฟ คณิตศาสตร์ประยุกต์ สาขาในคณิตศาสตร์ประยุกต์ ใช้ความรู้ทางคณิตศาสตร์เพื่อแก้ปัญหาในโลกของความเป็นจริง คณิตศาสตร์ฟิสิกส์ - กลศาสตร์ - กลศาสตร์ของไหล - การวิเคราะห์เชิงตัวเลข - การหาค่าเหมาะที่สุด - ความน่าจะเป็น - สถิติศาสตร์ - คณิตศาสตร์การเงิน - ทฤษฎีเกม - คณิตศาสตร์ชีววิทยา - วิทยาการเข้ารหัสลับ - ทฤษฎีข้อมูล - ทฤษฎีระบบควบคุม เครื่องมือทางคณิตศาสตร์ ลูกคิด กระดูกนาเปียร์ ไม้บรรทัด และ วงเวียน เครื่องคิดเลข และ คอมพิวเตอร์ ภาษาโปรแกรม อ้างอิง ดูเพิ่ม เส้นเวลาของคณิตศาสตร์ แหล่งข้อมูลอื่น ภาษาไทย คณิตศาสตร์เบื้องต้น จากสารานุกรมสําหรับเยาวชน แหล่งรวมความรู้ด้านคณิตศาสตร์ จากเครือข่ายคอมพิวเตอร์เพื่อโรงเรียนไทย ภาษาอื่น สารานุกรมคณิตศาสตร์ The Mathematical Atlas - แนะนําสาขาต่าง ๆ ของคณิตศาสตร์สมัยใหม่ Planet Math - สารานุกรมคณิตศาสตร์ เน้นคณิตศาสตร์สมัยใหม่ MathWorld - สารานุกรมคณิตศาสตร์ เน้นคณิตศาสตร์ดั้งเดิม Metamath - อธิบาย และพิสูจน์หลักการทางคณิตศาสตร์ต่าง ๆ อย่างเป็นขั้นเป็นตอน Interactive Mathematics Miscellany and Puzzles - บทความ และเกมคณิตศาสตร์ เล่นออนไลน์ได้ ชุมชนไทย ศูนย์กลางคณิตศาสตร์ไทย - เว็บไซต์สําหรับผู้มีใจรักคณิตศาสตร์ เครื่องคิดเลข - เว็บไซต์สําหรับคํานวณเกี่ยวกับคณิตศาสตร์ คณิตศาสตร์


text: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธันวาคม พ.ศ. 2470 – 13 ตุลาคม พ.ศ. 2559) เป็นพระมหากษัตริย์ไทย รัชกาลที่ 9 แห่งราชวงศ์จักรีและทรงเป็นพระมหากษัตริย์รัชกาลที่ 53 ตามประวัติศาสตร์ไทย ครองราชย์ตั้งแต่วันที่ 9 มิถุนายน พ.ศ. 2489 ด้วยพระปรมาภิไธย พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร จนสวรรคต เป็นประมุขแห่งรัฐที่ครองราชย์ยาวนานมากที่สุดตลอดกาลในประเทศไทย เอเชียตะวันออกเฉียงใต้ และทวีปเอเชีย พระองค์ยังเป็นประมุขแห่งรัฐที่ดํารงตําแหน่งนานที่สุดในโลกในขณะทรงพระชนม์ นับตั้งแต่การสวรรคตของจักรพรรดิฮิโรฮิโตะแห่งญี่ปุ่นใน พ.ศ. 2532 กระทั่งสวรรคตใน พ.ศ. 2559 อีกทั้งเป็นพระมหากษัตริย์ที่ดํารงตําแหน่งนานที่สุดตลอดกาลอันดับที่ 3 ของโลก ด้วยระยะเวลาในราชสมบัติทั้งสิ้น 70 ปี 126 วัน พระองค์เสด็จพระราชสมภพเมื่อวันที่ 5 ธันวาคม พ.ศ. 2470 ที่โรงพยาบาลเมาต์ออเบิร์น เมืองเคมบริดจ์ รัฐแมสซาชูเซตส์ สหรัฐ เป็นพระราชโอรสพระองค์เล็กในสมเด็จพระมหิตลาธิเบศร อดุลยเดชวิกรม พระบรมราชชนก กับสมเด็จพระศรีนครินทราบรมราชชนนี และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัวกับสมเด็จพระศรีสวรินทิราบรมราชเทวี พระพันวัสสาอัยยิกาเจ้า พระองค์เป็นพระมหากษัตริย์ภายใต้รัฐธรรมนูญ และได้ทรงหยุดยั้งการกบฏ เช่น กบฏเมษาฮาวายใน พ.ศ. 2524 และกบฏทหารนอกราชการใน พ.ศ. 2528 กระนั้น ในสมัยของพระองค์ได้มีการทํารัฐประหารโดยทหารหลายคณะ เช่น จอมพล สฤษดิ์ ธนะรัชต์ ใน พ.ศ. 2500 กับพลเอก สนธิ บุญยรัตกลิน ใน พ.ศ. 2549 ตลอดระยะเวลา 70 ปีที่ทรงครองราชย์ มีนายกรัฐมนตรีดํารงตําแหน่ง 30 คน โดยเริ่มต้นที่ปรีดี พนมยงค์ และสิ้นสุดลงที่ประยุทธ์ จันทร์โอชา ประชาชนชาวไทยส่วนใหญ่เคารพพระองค์ อนึ่ง ตามรัฐธรรมนูญ พระมหากษัตริย์ทรงอยู่ในฐานะอันเป็นที่เคารพสักการะ และผู้ใดจะละเมิดมิได้ ส่วนประมวลกฎหมายอาญาบัญญัติไว้ว่า การดูหมิ่น หมิ่นประมาท หรืออาฆาตมาดร้ายพระมหากษัตริย์เป็นความผิดอาญา คณะรัฐมนตรีหลายชุดที่ได้รับการเลือกตั้งมาก็ถูกคณะทหารล้มล้างไปด้วยข้อกล่าวหาว่านักการเมืองผู้ใหญ่หมิ่นพระบรมเดชานุภาพ กระนั้น พระองค์เองได้ตรัสเมื่อปี พ.ศ. 2548 ว่า สาธารณชนพึงวิพากษ์วิจารณ์พระองค์ได้ พระองค์ทรงเป็นที่สรรเสริญในประเทศไทยเกี่ยวกับพระราชดําริในเรื่องปรัชญาเศรษฐกิจพอเพียง โคฟี แอนนัน เลขาธิการสหประชาชาติ ได้ถวายรางวัลความสําเร็จสูงสุดด้านการพัฒนามนุษย์แด่พระองค์ ด้านสินทรัพย์ของพระองค์ นิตยสาร ฟอบส์ จัดอันดับให้พระองค์เป็นพระมหากษัตริย์ที่มีพระราชทรัพย์มากที่สุดในโลกตั้งแต่ พ.ศ. 2551 ถึง พ.ศ. 2556 เมื่อเดือนพฤษภาคม พ.ศ. 2557 พระองค์มีพระราชทรัพย์ 30,000 ล้านดอลลาร์สหรัฐ (ดูหมายเหตุด้านล่าง) สํานักงานทรัพย์สินส่วนพระมหากษัตริย์ใช้ทรัพย์สินเพื่อสวัสดิการสาธารณะ เช่น เพื่อพัฒนาเยาวชน แต่ได้รับการยกเว้นมิต้องจ่ายภาษีและให้เปิดเผยการเงินต่อพระองค์ผู้เดียว พระองค์ยังทรงอุทิศพระราชทรัพย์ในโครงการพัฒนาประเทศไทยหลายโครงการ โดยเฉพาะในทางเกษตรกรรม สิ่งแวดล้อม สาธารณสุข การส่งเสริมอาชีพ ทรัพยากรน้ํา สวัสดิการทางคมนาคม และสวัสดิการสาธารณะ ปฐมวัย พระราชสมภพ พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชสมภพในราชสกุลมหิดลอันเป็นสายหนึ่งในราชวงศ์จักรี ณ โรงพยาบาลเมาต์ออเบิร์น เมืองเคมบริดจ์ รัฐแมสซาชูเซตส์ สหรัฐ อันเป็นที่ซึ่งพระบรมราชชนกและพระบรมราชชนนีกําลังทรงศึกษาวิชาการอยู่ เมื่อวันจันทร์ เดือนอ้าย ขึ้น 12 ค่ํา ปีเถาะ นพศก จุลศักราช 1289 ตรงกับวันที่ 5 ธันวาคม พ.ศ. 2470 พระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระโอรสองค์ที่สามในสมเด็จเจ้าฟ้ามหิดลอดุลเดช กรมหลวงสงขลานครินทร์ (สมเด็จพระมหิตลาธิเบศร อดุลยเดชวิกรม พระบรมราชชนก ในกาลต่อมา) และหม่อมสังวาลย์ มหิดล ณ อยุธยา (สกุลเดิม ตะละภัฎ, สมเด็จพระศรีนครินทราบรมราชชนนี ในกาลต่อมา) มีพระนามเมื่อแรกประสูติอันปรากฏในสูติบัตรว่า "เบบี สงขลา" () ต่อมาคือ พระวรวงศ์เธอ พระองค์เจ้าภูมิพลอดุลเดช เมื่อได้รับพระราชทานนาม มีพระเชษฐภคินีและสมเด็จพระบรมเชษฐาธิราช 2 พระองค์ คือ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และพระบาทสมเด็จพระปรเมนทรมหาอานันทมหิดล ซึ่งสมเด็จพระศรีนครินทราบรมราชชนนี ทรงออกพระนามเรียกพระองค์เป็นการลําลองว่า "เล็ก" พระนามภูมิพลอดุลเดชนั้นพระบรมราชชนนีได้รับพระราชทานทางโทรเลขจากพระบาทสมเด็จพระปกเกล้าเจ้าอยู่หัว เมื่อวันที่ 14 ธันวาคม พ.ศ. 2470 โดยทรงกํากับตัวสะกดเป็นอักษรโรมันว่า "Bhumibala Aduladeja" ทําให้สมเด็จพระศรีนครินทราบรมราชชนนีทรงเข้าพระทัยว่าได้รับพระราชทานนามพระโอรสว่า "ภูมิบาล" ในระยะแรกพระนามของพระองค์สะกดเป็นภาษาไทยว่า "ภูมิพลอดุลเดช" ต่อมา พระบาทสมเด็จพระปรมินทรมหาภูมิพลอดุลยเดชเองทรงเขียนว่า "ภูมิพลอดุลยเดช" โดยทรงเขียนทั้งสองแบบสลับกันไป จนมาทรงนิยมใช้แบบหลังซึ่งมีตัว "ย" สะกด พระนามของพระองค์มีความหมายว่า ภูมิพล - ภูมิ หมายความว่า "แผ่นดิน" และ พล หมายความว่า "พลัง" รวมกันแล้วหมายถึง "พลังแห่งแผ่นดิน" อดุลยเดช - อดุลย หมายความว่า "ไม่อาจเทียบได้" และ เดช หมายความว่า "อํานาจ" รวมกันแล้วหมายถึง "อํานาจที่ไม่อาจเทียบได้" เมื่อ พ.ศ. 2471 ได้เสด็จกลับสู่ประเทศไทยพร้อมพระบรมราชชนก ซึ่งทรงสําเร็จการศึกษาปริญญาแพทยศาสตรบัณฑิตเกียรตินิยมจากมหาวิทยาลัยฮาร์วาร์ด สหรัฐ พร้อมด้วยสมเด็จพระบรมราชชนนี สมเด็จพระเจ้าพี่นางเธอ และสมเด็จพระเชษฐาธิราช โดยประทับ ณ วังสระปทุม ต่อมาวันที่ 24 กันยายน พ.ศ. 2472 สมเด็จพระบรมราชชนกสวรรคต ขณะที่พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระชนมายุไม่ถึงสองพรรษา การศึกษา พ.ศ. 2475 เมื่อเจริญพระชนมายุได้ 4 พรรษา เสด็จเข้าศึกษาที่โรงเรียนมาแตร์เดอีวิทยาลัยจนถึงเดือนพฤษภาคม พ.ศ. 2476 จึงเสด็จพระราชดําเนินไปประทับ ณ เมืองโลซาน ประเทศสวิตเซอร์แลนด์ พร้อมด้วยพระบรมราชชนนีพระเชษฐภคินีและสมเด็จพระบรมเชษฐาธิราชเพื่อการศึกษาและพระพลานามัยของสมเด็จพระบรมเชษฐาธิราช จากนั้นทรงเข้าศึกษาต่อชั้นประถมศึกษา ณ โรงเรียนเมียร์มองต์ เมืองโลซาน ในเดือนกันยายน พ.ศ. 2477 ทรงศึกษาวิชาภาษาฝรั่งเศส ภาษาเยอรมัน และภาษาอังกฤษ แล้วทรงเข้าชั้นมัธยมศึกษา ณ เอกอลนูแวลเดอลาซุอิสรอม็องด์ () เมืองชายี-ซูร์-โลซาน () สมเด็จพระเจ้าน้องยาเธอ เมื่อพระวรวงศ์เธอ พระองค์เจ้าอานันทมหิดล สมเด็จพระบรมเชษฐาธิราช เสด็จขึ้นครองราชสมบัติเป็นพระมหากษัตริย์รัชกาลที่ 8 แห่งราชวงศ์จักรี พระองค์ก็ได้รับการสถาปนาฐานันดรศักดิ์เป็น สมเด็จพระเจ้าน้องยาเธอ เจ้าฟ้าภูมิพลอดุลเดช เมื่อวันที่ 10 กรกฎาคม พ.ศ. 2478 เดือนพฤศจิกายน พ.ศ. 2481 พระองค์ได้โดยเสด็จฯ สมเด็จพระเจ้าอยู่หัวอานันทมหิดลเสด็จนิวัตประเทศไทยเป็นเวลา 2 เดือน โดยประทับที่พระตําหนักจิตรลดารโหฐาน พระราชวังดุสิต จากนั้นเสด็จกลับไปศึกษาต่อที่สวิตเซอร์แลนด์จนถึง พ.ศ. 2488 ทรงรับประกาศนียบัตรทางอักษรศาสตร์จากโรงเรียนฌีมนาซกลาซิกก็องตอนาลเดอโลซาน () แล้วทรงเข้าศึกษาต่อ ณ มหาวิทยาลัยโลซาน แผนกวิทยาศาสตร์ โดยเสด็จนิวัตประเทศไทยเป็นครั้งที่สอง ประทับ ณ พระที่นั่งบรมพิมาน ในพระบรมมหาราชวัง พระมหากษัตริย์ไทย ต้นรัชกาลและราชาภิเษกสมรส วันที่ 9 มิถุนายน พ.ศ. 2489 สมเด็จพระเจ้าอยู่หัวมหาอานันทมหิดลเสด็จสวรรคตอย่างกระทันหัน ณ พระที่นั่งบรมพิมาน ภายในพระบรมมหาราชวัง ในวันเดียวกัน รัฐสภาลงมติเป็นเอกฉันท์อัญเชิญสมเด็จพระเจ้าน้องยาเธอ เจ้าฟ้าภูมิพลอดุลยเดช (พระยศในขณะนั้น) ขึ้นทรงราชย์สืบราชสันตติวงศ์ต่อไป จากนั้นทรงเสด็จพระราชดําเนินไปศึกษาต่อ ณ มหาวิทยาลัยแห่งเดิม แต่เปลี่ยนสาขาจากวิทยาศาสตร์ ไปเป็นสาขาสังคมศาสตร์ นิติศาสตร์ และรัฐศาสตร์ ในวันที่ 19 สิงหาคม พ.ศ. 2489 ซึ่งในช่วงเวลานั้นพระองค์ยังทรงพระเยาว์และเสด็จพระราชดําเนินศึกษาต่อ คณะผู้สําเร็จราชการแทนพระองค์ชั่วคราวในครั้งแรก ซึ่งได้แก่ พระสุธรรมวินิจฉัย (ชม วณิกเกียรติ), พระยานลราชสุวัจน์ (ทองดี นลราชสุวัจน์) และสงวน จูฑะเตมีย์ สมาชิกพฤฒสภา ต่อมาได้เปลี่ยนเป็นพระเจ้าบรมวงศ์เธอ กรมขุนชัยนาทนเรนทร และพระยามานวราชเสวี (ปลอด วิเชียร ณ สงขลา) พระบาทสมเด็จพระมหาภูมิพลอดุลยเดชมหาราชทรงเล่าว่า ระหว่างประทับรถพระที่นั่งเสด็จพระราชดําเนินไปยังท่าอากาศยานนานาชาติดอนเมือง เพื่อทรงศึกษาเพิ่มเติมที่สวิตเซอร์แลนด์ ก็ทรงได้ยินเสียงราษฎรคนหนึ่งตะโกนว่า "ในหลวง อย่าทิ้งประชาชน" จึงทรงนึกตอบในพระราชหฤทัยว่า "ถ้าประชาชนไม่ทิ้งข้าพเจ้าแล้ว ข้าพเจ้าจะทิ้งประชาชนอย่างไรได้" ซึ่งพระบาทสมเด็จพระเจ้าอยู่หัวได้ทรงตระหนักในหน้าที่พระมหากษัตริย์ของพระองค์ ดังที่ได้ตรัสตอบชายคนเดิมนั้นในอีก 20 ปีต่อมา หลังจากที่จบการศึกษาจากสวิตเซอร์แลนด์ พระองค์เสด็จเยือนกรุงปารีส ทรงพบกับหม่อมราชวงศ์สิริกิติ์ กิติยากร ซึ่งเป็นธิดาของเอกอัครราชทูตไทยประจํากรุงปารีส ประเทศฝรั่งเศส เป็นครั้งแรก ในขณะนั้น ทั้งสองพระองค์มีพระชนมายุ 21 พรรษาและ 15 พรรษาตามลําดับ ใน พ.ศ. 2490 พระองค์ทรงมีพระราชหัตถเลขาแสดงความพอพระราชพฤทัยในรัฐประหารในปีนั้น ซึ่งเป็นรัฐประหารของฝ่ายกษัตริย์นิยม เมื่อวันที่ 3 ตุลาคม พ.ศ. 2491 ในระหว่างเสด็จประทับยังต่างประเทศ ขณะที่พระองค์ทรงขับรถยนต์พระที่นั่งเฟียส ทอปอลิโน จากเจนีวาไปยังโลซาน ทรงประสบอุบัติเหตุทางรถยนต์ กล่าวคือ รถยนต์พระที่นั่งชนกับรถบรรทุกอย่างแรง ทําให้เศษกระจกกระเด็นเข้าพระเนตรขวา พระอาการสาหัส หลังการถวายการรักษา พระองค์มีพระอาการแทรกซ้อนบริเวณพระเนตรขวา แพทย์จึงถวายการรักษาอย่างต่อเนื่องหลายครั้ง หากแต่พระอาการยังคงไม่ดีขึ้น กระทั่งวินิจฉัยแล้วว่าพระองค์พระเนตรขวาบอด จึงได้ถวายการแนะนําให้พระองค์ทรงพระเนตรปลอมในที่สุด ทั้งนี้ หม่อมราชวงศ์สิริกิติ์ได้มีโอกาสเข้าเฝ้าเยี่ยมพระอาการเป็นประจําจนกระทั่งหายจากอาการประชวร อันเป็นเหตุที่ทําให้ทั้งสองพระองค์มีความสัมพันธ์กันอย่างใกล้ชิดนับตั้งแต่นั้นเป็นต้นมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงหมั้นกับหม่อมราชวงศ์สิริกิติ์ กิติยากร เมื่อวันที่ 19 กรกฎาคม พ.ศ. 2492 และเสด็จพระราชดําเนินนิวัตพระนครในปีถัดมา โดยประทับ ณ พระที่นั่งอัมพรสถาน ต่อมาวันที่ 28 เมษายน พ.ศ. 2493 พระองค์โปรดเกล้าฯ ให้จัดการพระราชพิธีราชาภิเษกสมรสกับหม่อมราชวงศ์สิริกิติ์ กิติยากร ณ พระตําหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า ภายในวังสระปทุม ซึ่งในการพระราชพิธีราชาภิเษกสมรสนี้ มีพระบรมราชโองการโปรดเกล้าฯ ให้สถาปนาหม่อมราชวงศ์สิริกิติ์ กิติยากร ขึ้นเป็น สมเด็จพระราชินีสิริกิติ์ วันที่ 5 พฤษภาคม พ.ศ. 2493 ทรงพระกรุณาโปรดเกล้าโปรดกระหม่อมให้ตั้งการพระราชพิธีบรมราชาภิเษกตามแบบอย่างโบราณราชประเพณีขึ้น ณ พระที่นั่งไพศาลทักษิณ เฉลิมพระปรมาภิไธยตามที่จารึกในพระสุพรรณบัฏว่า พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร พระราชทานพระปฐมบรมราชโองการว่า "เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม" ในโอกาสนี้พระองค์ทรงพระราชดําริว่า ตามโบราณราชประเพณี เมื่อสมเด็จพระมหากษัตริยาธิราชเจ้าได้เสด็จเถลิงถวัลยราชสมบัติบรมราชาภิเษกแล้ว ย่อมโปรดให้สถาปนาเฉลิมพระเกียรติยศสมเด็จพระอัครมเหสีขึ้นเป็นสมเด็จพระบรมราชินี ดังนั้น พระองค์จึงทรงพระกรุณาโปรดเกล้าฯ ให้ประกาศสถาปนาเฉลิมพระเกียรติยศสมเด็จพระราชินีสิริกิติ์ ขึ้นเป็น สมเด็จพระนางเจ้าสิริกิติ์ พระบรมราชินี ผนวช พระบาทสมเด็จพระมหาภูมิพลอดุลยเดชมหาราชเสด็จฯ ออกผนวชเป็นเวลา 15 วัน ระหว่างวันที่ 22 ตุลาคม–5 พฤศจิกายน พ.ศ. 2499 ณ วัดพระศรีรัตนศาสดาราม โดยมีสมเด็จพระวชิรญาณวงศ์ สมเด็จพระสังฆราช เป็นพระอุปัชฌาย์ ทรงได้รับฉายาว่า ภูมิพโลภิกขุ หลังจากนั้น พระองค์เสด็จฯ ไปประทับจําพรรษา ณ พระตําหนักปั้นหยา วัดบวรนิเวศวิหาร ระหว่างที่ผนวชนั้น พระองค์ทรงพระกรุณาโปรดเกล้าฯ ให้สมเด็จพระนางเจ้าสิริกิติ์ พระบรมราชินี เป็นผู้สําเร็จราชการแทนพระองค์ ด้วยเหตุนี้ พระบาทสมเด็จพระเจ้าอยู่หัวจึงได้โปรดเกล้าฯ ให้เฉลิมพระนามาภิไธยเป็นสมเด็จพระนางเจ้าสิริกิติ์ พระบรมราชินีนาถ ในวันเฉลิมพระชนมพรรษา 5 ธันวาคม ปีเดียวกัน ระหว่างที่ทรงดํารงสมณเพศ พระภิกษุพระบาทสมเด็จพระปรมินทรมหาภูมิพลอดุลยเดชทรงปฏิบัติพระราชกิจ เช่นเดียวกับพระภิกษุทั้งหลายอย่างเคร่งครัด เช่น เสด็จลงพระอุโบสถทรงทําวัตรเช้า–เย็น ตลอดจนทรงสดับพระธรรมและพระวินัยนอกจากนี้ยังได้เสด็จพระราชดําเนินไปทรงปฏิบัติพระราชกรณียกิจพิเศษอื่น ๆ เช่นในวันที่ 24 ตุลาคม พ.ศ. 2499 ได้เสด็จพระราชดําเนินไปยังวัดพระศรีรัตนศาสดาราม ทรงร่วมสังฆกรรมในพิธีผนวชและอุปสมบทนาคหลวงในพระบรมราชินูปถัมภ์ ในวันที่วันที่ 28 ตุลาคม พ.ศ. 2499 เสด็จฯ ไปทรงรับบิณฑบาต จากพระบรมวงศานุวงศ์และข้าทูลละอองธุลีพระบาท ณ พระที่นั่งอัมพรสถาน ในโอกาสนี้พระบาทสมเด็จพระวชิรเกล้าเจ้าอยู่หัว ครั้งยังเป็นสมเด็จพระเจ้าลูกยาเธอ ได้เข้าเฝ้าทูลละอองธุลีพระบาทด้วย อนึ่ง ในการทรงพระผนวชครั้งนี้ เมื่อวันที่ 20 ธันวาคม พ.ศ. 2499 ได้มีพระบรมราชโองการโปรดเกล้าฯ ให้สถาปนาสมเด็จพระวชิรญาณวงศ์ สมเด็จพระสังฆราช พระราชอุปัชฌาจารย์ ขึ้นเป็นสมเด็จพระสังฆราชเจ้า กรมหลวงวชิรญาณวงศ์ ขัดแย้งกับรัฐบาลจอมพล แปลก พิบูลสงคราม หลังจากรัฐประหารในเดือนพฤศจิกายน พ.ศ. 2494 นําโดยจอมพล แปลก พิบูลสงคราม ตามมาด้วยยกเลิกรัฐธรรมนูญฉบับ พ.ศ. 2492 และกลับไปใช้รัฐธรรมนูญฉบับ พ.ศ. 2475 เพื่อเป็นการลดอํานาจพระมหากษัตริย์ พระองค์เจ้าธานีนิวัตทรงบันทึกปฏิกิริยาของพระองค์ว่า "ท่านกริ้วมาก ทรงตําหนิหลวงพิบูลอย่างแรงหลายคํา ท่านว่าฉันไม่พอใจมากที่คุณหลวงทําเช่นนี้" ต่อมาทรงพยายามเจรจาต่อรองกับรัฐบาลขอให้เพิ่มเติมพระราชอํานาจบางอย่าง เช่น ให้ทรงเลือกสมาชิกวุฒิสภาได้ ใน พ.ศ. 2496 พระองค์ขัดแย้งกับรัฐบาลเรื่องพระราชบัญญัติจํากัดการถือครองที่ดิน ทรงชะลอการลงพระปรมาภิไธย แต่สุดท้ายก็ผ่านเป็นกฎหมาย ต่อมาในปี พ.ศ. 2498 จอมพล แปลก ได้จัดให้พระองค์และ สมเด็จพระบรมราชินี (พระอิสริยยศในขณะนั้น) เสด็จเยือนภาคอีสานโดยทางรถไฟ ผลปรากฏชัดว่าพระองค์เป็น ที่นิยมของประชาชนจํานวน มาก ดังนั้น จอมพล แปลก จึงได้ตัดงบประมาณในการเสด็จ ครั้งต่อไป อย่างไรก็ดี เหตุการณ์ที่น่าจะเป็นฟางเส้นสุดท้ายคือการรื้อฟื้นคดีสวรรคต ร. 8 และแผนนําปรีดี พนมยงค์กลับประเทศ ตั้งแต่เดือนเมษายน 2500 พระองค์และกลุ่มกษัตริย์นิยมเคลื่อนไหวเตรียมรัฐประหาร มีการอภิปรายในสภาผู้แทนราษฎรว่า พระองค์ทรงพระราชทานเงินสนับสนุนแก่พรรคประชาธิปัตย์ 700,000 บาท และมีรายงานว่าพระองค์ทรงเสด็จฯ ไปบ้านพักของหม่อมราชวงศ์เสนีย์ ปราโมชในยามวิกาลอย่างลับ ๆ อยู่เสมอ โดยเฉพาะในโอกาสฉลองพุทธศตวรรษ พ.ศ. 2500 รัฐบาลได้กราบบังคมทูลเชิญพระมหากษัตริย์เสด็จมาทรงเป็นประธานซึ่งก็ทรงตอบรับเป็นที่เรียบร้อย แต่ครั้นถึงวันงานทรงพระประชวรปัจจุบันทันด่วน ทําให้นายกรัฐมนตรีตัดสินใจเป็นประธานเปิดพิธีเอง และในเดือนสิงหาคมปีดังกล่าว จอมพล สฤษดิ์ ธนะรัชต์ ผู้บัญชาการทหารบก ออกมาโจมตีรัฐบาลของจอมพล แปลก ว่าละเมิดพระราชอํานาจของพระบาทสมเด็จพระมหาภูมิพลอดุลยเดชมหาราช บรมนาถบพิตร ซึ่งข่าวการระหองระแหงกันระหว่างพระบาทสมเด็จพระปรมินทรมหาภูมิพลอดุลยเดชและรัฐบาลดังกล่าว ทําให้สาธารณะเริ่มไม่ไว้วางใจรัฐบาลมากขึ้น เมื่อวันที่ 16 กันยายน พ.ศ. 2500 จอมพล แปลก ได้ขอพระราชทานพระบรมราชวโรกาสเฝ้าทูลละอองธุลีพระบาทเพื่อขอให้ทรงสนับสนุนรัฐบาล พระบาทสมเด็จพระปรมินทรมหาภูมิพลอดุลยเดชทรงเตือนจอมพล แปลก ว่าขอให้ลาออกจากตําแหน่งเสียเพื่อมิให้เกิดรัฐประหาร แต่จอมพล แปลก ปฏิเสธ เย็นวันดังกล่าว จอมพล สฤษดิ์ ธนะรัชต์ ยึดอํานาจการปกครองจากรัฐบาลทันที และสองชั่วโมงหลังจากการประกาศยึดอํานาจ พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ใช้กฎอัยการศึกทั่วราชอาณาจักร และได้มีพระบรมราชโองการโปรดเกล้าฯ แต่งตั้งให้จอมพล สฤษดิ์ เป็นผู้รักษาพระนครฝ่ายทหารโดยไม่มีผู้รับสนองพระบรมราชโองการ สมัยรัฐบาลจอมพล สฤษดิ์ ธนะรัชต์ เมื่อรัฐบาลทหารของจอมพล สฤษดิ์ ธนะรัชต์ เถลิงอํานาจแล้ว รัฐบาลได้ฟื้นฟูพระราชอํานาจพระมหากษัตริย์ โดยอนุญาตให้พระบาทสมเด็จพระปรมินทรมหาภูมิพลอดุลยเดชได้เสด็จออกประชาชนเป็นอันมาก ให้เสด็จประภาสในถิ่นทุรกันดาร และตั้งงบประมาณสนับสนุนโครงการพัฒนาที่พระองค์มีพระราชดําริริเริ่มด้วย โดยรัฐบาลจอมพล สฤษดิ์ ธนะรัชต์ ได้ประกาศให้นําประเพณีหมอบกราบเข้าเฝ้า ซึ่งเลิกไปในสมัยพระบาทสมเด็จพระจุลจอมเกล้าเจ้าอยู่หัว กลับมาใช้ใหม่ กับทั้งประกาศให้สถาปนาธรรมยุติกนิกายขึ้นซ้ําด้วย นอกจากนี้ นับตั้งแต่การปฏิวัติสยาม 2475 สืบมา ประเพณีการเสด็จพระราชดําเนินโดยกระบวนพยุหยาตราชลมารคก็ได้จัดขึ้นเป็นครั้งแรกเพื่อถวายผ้าพระกฐิน พิธีกรรมตามโบราณประเพณีหลายอย่างของราชวงศ์จักรี เช่นพิธีกรรมพืชมงคล ก็มีประกาศให้ฟื้นฟู วันพระราชสมภพของพระบาทสมเด็จพระปรมินทรมหาภูมิพลอดุลยเดช (5 ธันวาคม) ก็ได้รับการประกาศให้เป็นวันชาติไทย แทนที่วันที่ 24 มิถุนายน อันตรงกับวันที่คณะราษฎรได้เปลี่ยนแปลงการปกครองเป็นผลสําเร็จด้วย เมื่อจอมพล สฤษดิ์ ธนะรัชต์ ถึงแก่อสัญกรรมในวันที่ 8 ธันวาคม พ.ศ. 2506 สํานักพระราชวังก็มีประกาศให้จัดการไว้ทุกข์ในพระราชวังเป็นเวลายี่สิบเอ็ดวัน และศพจอมพล สฤษดิ์ ธนะรัชต์ ได้รับพระราชทานฉัตรห้าชั้น ซึ่งปรกติเป็นเครื่องยศของพระบรมวงศานุวงศ์ชั้นสมเด็จเจ้าฟ้า กางกั้นตลอดระยะเวลาไว้ศพ ทั้งนี้ พระยาศรีวิสารวาจา (หุ่น ฮุนตระกูล) องคมนตรี ได้กล่าวต่อมาว่า ไม่เคยมีนายกรัฐมนตรีคนใดที่มีความใกล้ชิดกับพระมหากษัตริย์เท่ากับจอมพล สฤษดิ์ ธนะรัชต์ มาก่อนเลย สมัยรัฐบาลจอมพล ถนอม กิตติขจร หลังจากการถึงแก่อสัญกรรมของจอมพล สฤษดิ์ ธนะรัชต์ ใน พ.ศ. 2506 จอมพล ถนอม กิตติขจร ก็ได้รับแต่งตั้งให้เป็นนายกรัฐมนตรีคนถัดมา และจอมพล ถนอม กิตติขจร ก็สืบนโยบายราชานิยมของจอมพล สฤษดิ์ต่อมาอีกกว่าทศวรรษ ซึ่งเดือนตุลาคม 2516 ในการประท้วงเพื่อเรียกร้องประชาธิปไตยจากรัฐบาล และมีผู้ตายเป็นจํานวนมหาศาลอันเนื่องมาจากการปราบปรามของรัฐบาลนั้น พระองค์ได้มีพระบรมราชานุญาตให้เปิดพระทวารพระตําหนักจิตรลดารโหฐานรับผู้ชุมนุมที่หนีตายเข้ามา และพระราชทานพระราชโอกาสให้เหล่าผู้ชุมนุมเฝ้า ภายหลังจากที่มีพระบรมราชโองการก็ให้ทหารราชวัลลภรักษาพระองค์ถอดกระสุนออกจากปืนให้หมด ทุกคนที่เข้ามาต่างได้รับความช่วยเหลือตั้งแต่อาหารไปจนถึงการได้รับการรักษาตามสมควร เหตุการณ์ 14 ตุลาแสดงภาพลักษณ์ว่าผลประโยชน์ของนักศึกษาตรงกับผลประโยชน์ของสถาบันพระมหากษัตริย์ แต่พระองค์ยังทรงรู้สึกว่าขบวนการนักศึกษาจะต้องถูกควบคุม และการเดินขบวนอย่างเปิดเผยเป็นสิ่งผิด ยุคประชาธิปไตยเบ่งบาน ต่อมา ก็ทรงตั้ง สัญญา ธรรมศักดิ์ อธิการบดีมหาวิทยาลัยธรรมศาสตร์ เป็นนายกรัฐมนตรีแทนจอมพล ถนอม กิตติขจร ผู้ลี้ภัยไปสหรัฐและสิงคโปร์ตามลําดับ ครั้งนั้น สัญญา ธรรมศักดิ์ จัดตั้งรัฐบาลพลเรือนสําเร็จเป็นครั้งแรก แต่ท่ามกลางปัจจัยทั้งในและนอกประเทศทําให้เกิดการสมคบกันรัฐประหารรอบใหม่ ทั้งนี้ ศาสตราจารย์ บุญชนะ อัตถากร เล่าว่าในเดือนกุมภาพันธ์ พ.ศ. 2519 พลเรือเอก สงัด ชลออยู่ นําความบ้านเมืองกราบบังคมทูลพระบาทสมเด็จพระเจ้าอยู่หัวซึ่งขณะนั้นประทับอยู่ที่พระตําหนักภูพิงค์ราชนิเวศน์ว่าอาจมีความจําเป็นต้องรัฐประหาร บุญชนะบันทึกว่าสงัดได้สนทนากับพระบาทสมเด็จพระเจ้าอยู่หัวดังนี้ สงัด: อยากได้พรจากพระโอษฐ์ให้ทางทหารดําเนินการได้ตามที่คิดไว้ ในหลวง: ให้คิดเอาเองว่า ควรจะทําอย่างไรต่อไป ... สงัด: ถ้าทางทหารยึดอํานาจการปกครองได้แล้ว... ใครควรจะเป็นนายกรัฐมนตรี ในหลวง: จะทําอะไรลงไปก็ควรปรึกษานักกฎหมาย คือ คุณธานินทร์ กรัยวิเชียร ผู้พิพากษาศาลฎีกาเสียด้วย การเดินทางกลับประเทศของจอมพล ถนอม โดยบวชเป็นภิกษุที่วัดบวรนิเวศวิหาร ก่อให้เกิดการประท้วงเป็นวงกว้างในช่วงเดือนกันยายน วันที่ 23 กันยายน พ.ศ. 2519 หม่อมราชวงศ์เสนีย์ ปราโมช นายกรัฐมนตรี ไม่อาจจัดการอะไรได้ จึงขอลาออก และเมื่อเวลา 21.30 น. พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าฯ พระบรมราชินีนาถเสด็จไปวัดบวรนิเวศ ไม่นานให้หลัง เกิดเหตุการณ์ 6 ตุลา ซึ่งกองกําลังติดอาวุธสังหารหมู่ผู้ประท้วงล้มตายที่มหาวิทยาลัยธรรมศาสตร์ พรรคคอมมิวนิสต์แห่งประเทศไทยกล่าวหาว่าสถาบันพระมหากษัตริย์ว่าอยู่เบื้องหลัง "อาชญากรรม" ดังกล่าว สมยศ พฤกษาเกษมสุข บรรณาธิการและนักเคลื่อนไหว ถูกจําคุกฐานพิมพ์เผยแพร่บทความตั้งคําถามถึงบทบาทของสถาบันในเหตุการณ์ อย่างไรก็ดี นักวิชาการต่างประเทศอธิบายว่าสถาบันพระมหากษัตริย์มีส่วนส่งเสริมเหตุการณ์ เช่น การสนับสนุนลูกเสือชาวบ้านและการเสด็จฯ เยี่ยมพระถนอม พระองค์ทรงมีพระราชดํารัสปลายปีเดียวกันนั้นว่า "...ประชาชนคนไทยมีการแสดงออกชัดเจนขึ้น ว่าต้องการอะไร เมื่อแสดงออกมาเช่นนี้ ก็ทําให้รู้ใจกัน และสามารถช่วยกันทํา ช่วยกันสร้างสิ่งที่ต้องการ มีจะมีอุปสรรค แม้ความยากลําบากขัดขวางอยู่ก็ทําได้ ขอเพียงให้ร่วมมือ ร่วมใจกันจริง ๆ..." สมัยรัฐบาลพลเอก เปรม ติณสูลานนท์ ในความโกลาหลครั้งนั้น ฝ่ายทหารก็เข้ายึดอํานาจอีกครั้ง และเสนอนามบุคคลสามคนให้พระบาทสมเด็จพระปรมินทรมหาภูมิพลอดุลยเดชทรงเลือกเพื่อแต่งตั้งเป็นนายกรัฐมนตรีคนใหม่ ประกอบด้วย ประกอบ หุตะสิงห์ ประธานศาลฎีกา, ธรรมนูญ เทียนเงิน ผู้ว่าราชการกรุงเทพมหานคร และธานินทร์ กรัยวิเชียร ผู้พิพากษาศาลฎีกา พระองค์มีพระราชดํารัสในพิธีประดับยศนายทหารชั้นนายพล เมื่อวันที่ 14 ธันวาคม พ.ศ. 2519 ความตอนหนึ่งว่า เดือนกันยายน 2520 พระบาทสมเด็จพระปรมินทรมหาภูมิพลอดุลยเดช, สมเด็จพระนางเจ้าสิริกิติ์ พระบรมราชินีนาถ, สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์ และ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จพระราชดําเนินปฏิบัติพระราชกรณียกิจในจังหวัดภาคใต้ ในวันที่ 22 กันยายน พ.ศ. 2520 เวลา 15.15 น. ขณะที่พระบาทสมเด็จพระปรมินทรมหาภูมิพลอดุลยเดช, สมเด็จพระบรมราชินีนาถและสมเด็จพระเจ้าลูกเธอทั้งสองพระองค์ประทับบนพลับพลาที่ประทับ ซึ่งมีประชาชนมาเฝ้ารับเสด็จฯ ราว 30,000 คน ก็ได้มีราษฏรที่มาเฝ้ารับเสด็จฯ ไปหยิบไฟแช็คดังกล่าวเป็นเหตุให้ระเบิดลูกแรกเกิดระเบิดขึ้น ราษฏรต่างพากันแตกตื่นและเหยียบกับระเบิดลูกที่สอง ทําให้ระเบิดลูกที่สองเกิดระเบิดขึ้น ระเบิดลูกแรกห่างจากพลับพลาที่ประทับ 60.15 เมตร ห่างจากลาดพระบาท 5.20 เมตร และระเบิดลูกที่สองห่างจากพลับพลาที่ประทับ 105.15 เมตร ห่างจากลาดพระบาท 6.00 เมตร แรงระเบิดทําให้มีผู้ได้รับบาดเจ็บ 55 คน บาดเจ็บสาหัส 11 คน ขณะที่เกิดความโกลาหลนั้น บรรดาเจ้าหน้าที่และผู้บังคับบัญชาลูกเสือชาวบ้านได้เข้าระงับควบคุมฝูงชนอย่างฉับพลัน มีการใช้เครื่องขยายเสียงแบบมือถือที่เตรียมไว้แล้วปลอบโยนประชาชนมิให้ตื่นตระหนกและให้อยู่กับที่ ขณะเดียวกันก็มีการลําเลียงผู้บาดเจ็บไปยังโรงพยาบาล ในการนี้พระบาทสมเด็จพระปรมินทรมหาภูมิพลอดุลยเดช สมเด็จพระนางเจ้า พระบรมราชินีนาถและสมเด็จพระเจ้าลูกเธอทั้งสองพระองค์มิได้ทรงรับบาดเจ็บใด ๆ ขณะเกิดเหตุนั้น พระบาทสมเด็จพระปรมินทรมหาภูมิพลอดุลยเดชทรงยืนประทับอยู่กับที่และทอดพระเนตรมองเหตุการณ์ต่าง ๆ พร้อมทั้งเจ้าหน้าที่ยืนรายล้อมถวายการอารักขา ในขณะที่พิธีการต้องหยุดชะงักชั่วครู่ ทั้งนี้ก่อนหน้าเหตุระเบิดราวๆ 20 ชั่วโมง ก็ได้มีตํารวจขับรถจักรยานยนต์ฝ่าสัญญาณไฟจราจรพุ่งชนรถยนต์พระที่นั่งจนเกิดไฟลุกท่วม ภายหลังเกิดเหตุ พระบาทสมเด็จพระปรมินทรมหาภูมิพลอดุลยเดชได้ทรงประกอบพระราชกรณียกิจต่อไป โดยมิได้แสดงพระอาการปริวิตกต่อเหตุการณ์ที่เกิดขึ้น และมีพระราชดํารัสให้ทุกคนมีจิตใจเข้มแข็งไม่ตื่นเต้นต่อสถานการณ์ เมื่อจบคําพระราชดํารัสของพระบาทสมเด็จพระเจ้าอยู่หัวแล้ว สมเด็จเจ้าฟ้าสิรินธรเทพรัตนสุดา และสมเด็จเจ้าฟ้าจุฬาภรณ์วลัยลักษณ์ ซึ่งประทับอยู่ในพลับพลาฯ ทรงนําเหล่าราษฎรร้องเพลง “เราสู้” และภายหลังเสร็จพระราชกรณียกิจ เวลา 18.55 น. พระบาทสมเด็จพระปรมินทรมหาภูมิพลอดุลยเดชเสด็จพระราชดําเนินเยี่ยมเยียนผู้บาดเจ็บที่โรงพยาบาลจังหวัดยะลา ธานินทร์ กรัยวิเชียรมีแนวคิดขวาจัด ทําให้เหล่านักศึกษาหนีเข้าป่าไปรวมกลุ่มกับพวกคอมมิวนิสต์ รัฐบาลของธานินทร์ กรัยวิเชียร จึงถูกรัฐประหารนําโดยพลเอก เกรียงศักดิ์ ชมะนันท์ ใน พ.ศ. 2523 และคณะรัฐประหารก็ตั้งพลเอก เปรม ติณสูลานนท์ เป็นนายกรัฐมนตรีคนใหม่ ขณะนั้น กองกําลังที่ต่อต้านรัฐบาลได้เข้ายึดกรุงเทพมหานคร พลเอก เปรม ติณสูลานนท์ ได้กราบบังคมทูลเชิญพระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ และพระบรมวงศานุวงศ์ เสด็จพระราชดําเนินไปประทับที่ กองทัพภาคที่ 2 ค่ายสุรนารี จังหวัดนครราชสีมา ตั้งกองบัญชาการตอบโต้ และใช้อํานาจปลดผู้ก่อการออกจากตําแหน่งทางทหาร การก่อการครั้งนี้จึงกลายเป็นกบฏที่รู้จักในชื่อ "กบฏเมษาฮาวาย" และนําไปสู่ "กบฏทหารนอกราชการ" ในเวลาต่อมา พฤษภาทมิฬ รัฐประหารของคณะทหารเมื่อวันที่ 23 กุมภาพันธ์ พ.ศ. 2534 นําประเทศไทยกลับไปสู่ระบอบเผด็จการทหารอีกครั้ง ซึ่งหลังคณะรักษาความสงบเรียบร้อยแห่งชาติ (รสช.) ประกาศใช้รัฐธรรมนูญแห่งราชอาณาจักรไทย พุทธศักราช 2534 และการเลือกตั้งสมาชิกสภาผู้แทนราษฎรแล้ว พรรคการเมืองที่มีจํานวนผู้แทนราษฎรมากที่สุดคือพรรคสามัคคีธรรม จํานวนเจ็ดสิบเก้าคน ได้เป็นแกนนําจัดตั้งรัฐบาล และมีการเตรียมเสนอ ณรงค์ วงศ์วรรณ หัวหน้าพรรคสามัคคีธรรมในฐานะหัวหน้าพรรคที่มีผู้แทนราษฎรมากที่สุดขึ้นเป็นนายกรัฐมนตรี แต่ปรากฏว่ามาร์กาเร็ต แท็ตไวเลอร์ โฆษกกระทรวงการต่างประเทศแห่งสหรัฐอเมริกา ได้แถลงว่า ณรงค์เป็นผู้หนึ่งที่ไม่สามารถขอหนังสือเดินทางเข้าสหรัฐฯ ได้ เนื่องจากมีความใกล้ชิดกับนักค้ายาเสพติด พลเอก สุจินดา คราประยูร หัวหน้าคณะรัฐประหาร ซึ่งเคยตกปากว่าจะไม่รับตําแหน่งใด ๆ ภายหลังจากเลือกตั้งอีกเพื่อตัดข้อครหาบทบาทของทหารในรัฐบาลพลเรือน กลับยอมรับตําแหน่งนายกรัฐมนตรี และสร้างความไม่พอใจท่ามกลางประชาชนเป็นอันมาก นําไปสู่การเคลื่อนไหวคัดค้านต่าง ๆ ของประชาชน โดยมีร้อยตรี ฉลาด วรฉัตร และพลตรี จําลอง ศรีเมือง หัวหน้าพรรคพลังธรรม เป็นแกนนํา ซึ่งรัฐบาลของพลเอก สุจินดาได้สั่งให้ปราบปรามผู้ชุมนุมประท้วงโดดเฉียบขาด กลายเป็นเหตุการณ์นองเลือดในที่สุด และมีผู้คนเสียชีวิต เมื่อฝ่ายทหารเปิดการโจมตีผู้ชุมนุม เหตุการณ์ดิ่งสู่ความรุนแรงเรื่อย ๆ เมื่อกําลังทหารและตํารวจเข้าควบคุมกรุงเทพมหานครเต็มที่ และท่ามกลางเหตุการณ์นี้ พระบาทสมเด็จพระปรมินทรมหาภูมิพลอดุลยเดช โดยมีพระบรมราชโองการเรียกพลเอก สุจินดา คราประยูร และหัวหน้ากลุ่มผู้ประท้วง (พลตรี จําลอง ศรีเมือง) เพื่อเรียกร้องประชาธิปไตย ให้เฝ้า และพระราชทานพระบรมราชานุญาตให้ถ่ายทอดการนี้ออกอากาศสดได้ ในภาพทางโทรทัศน์ พระองค์ทรงขอให้คู่กรณียุติความรุนแรงและนําพาชาติบ้านเมืองไปสู่สันติซึ่งทั้ง พลเอก สุจินดา คราประยูร และ พลตรี จําลอง ศรีเมือง เห็นพ้องต้องกันในการที่จะให้รัฐบาลพลเรือนเข้ามาบริหารประเทศในสถานการณ์ดังกล่าว ณ จุดสูงสุดของวิกฤติการณ์ ปรากฏภาพพลเอก สุจินดา คราประยูร และหัวหน้าผู้ประท้วง เฝ้าทูลละอองพระบาทโดยหมอบกราบ และที่สุดก็นําไปสู่การลาออกของพลเอก สุจินดา คราประยูร และการเลือกตั้งทั่วไป รัฐประหาร พ.ศ. 2549 และ 2557 พระบาทสมเด็จพระปรมินทรมหาภูมิพลอดุลยเดช และ สมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าโปรดกระหม่อม ให้พลเอก เปรม ติณสูลานนท์ ประธานสภาองคมนตรี และรัฐบุรุษ พลเอก สนธิ บุญยรัตกลิน พลเรือเอก สถิรพันธุ์ เกยานนท์ และพลอากาศเอก ชลิต พุกผาสุข เข้าเฝ้าทูลละอองธุลีพระบาท ถวายรายงานสถานการณ์ การปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข เมื่อเวลา 00.19 น. วันพุธที่ 20 กันยายน ณ พระตําหนักจิตรลดารโหฐาน พระราชวังดุสิต พลเอก สนธิ บุญยรัตกลิน หัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ได้นําความกราบบังคมทูลพระกรุณา ทราบฝ่าละอองธุลีพระบาท ว่า การบริหารราชการแผ่นดินของรัฐบาล อันมีพันตํารวจโท ทักษิณ ชินวัตร เป็นนายกรัฐมนตรี ก่อให้เกิดปัญหา ความขัดแย้งแบ่งฝ่าย สลายความรู้สึกรู้รักสามัคคีของคนในชาติ อย่างที่ไม่เคยปรากฏมาก่อนในประวัติศาสตร์ชาติไทย ประชาชนส่วนหนึ่งเคลือบแคลงสงสัยว่า การบริหารราชการแผ่นดิน ส่อไปในทางทุจริตประพฤติมิชอบอย่างกว้างขวาง หน่วยงานอิสระ ถูกการเมืองครอบงํา ทําให้การดําเนินกิจกรรมทางการเมือง เกิดปัญหาและอุปสรรคหลายประการ แม้หลายภาคส่วนของสังคมจะได้พยายามประนีประนอม คลี่คลายสถานการณ์มาโดยต่อเนื่องแล้ว ก็ไม่สามารถรักษาความสงบเรียบร้อยของบ้านเมืองได้ นอกจากนี้ ในวันที่ 22 กันยายน โทรทัศน์รวมการเฉพาะกิจแห่งประเทศไทย โดยสถานีวิทยุโทรทัศน์กองทัพบก แพร่ภาพพิธีรับพระบรมราชโองการ แต่งตั้งหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข แก่พลเอก สนธิ ซึ่งมีข้อสังเกตว่าประกาศฉบับดังกล่าว มีพลเอก สนธิเอง ในฐานะผู้บัญชาการทหารบก เป็นผู้ลงนามรับสนองพระบรมราชโองการ และลงวันที่ 20 กันยายน ขณะที่พิธีรับพระบรมราชโองการนั้น จัดให้มีขึ้นต่อมาในภายหลัง หลังจากพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าโปรดกระหม่อม ประกาศใช้รัฐธรรมนูญแห่งราชอาณาจักรไทย ฉบับชั่วคราว พ.ศ. 2549 ในวันที่ 1 ตุลาคม ปีเดียวกัน คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข แปรสภาพเป็น คณะมนตรีความมั่นคงแห่งชาติ โดย หัวหน้า คปค. ดํารงตําแหน่ง ประธานคณะมนตรีความมั่นคงแห่งชาติ มีอํานาจหน้าที่ เป็นผู้รับสนองพระบรมราชโองการ แต่งตั้งนายกรัฐมนตรี ประธานสภานิติบัญญัติ ประธานสภาร่างรัฐธรรมนูญ สมาชิกสมัชชาแห่งชาติ และคณะกรรมาธิการยกร่างรัฐธรรมนูญ หลังจากนั้น จึงมีพระบรมราชโองการแต่งตั้ง พลเอก สุรยุทธ์ จุลานนท์ เป็นนายกรัฐมนตรี“ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้พระราชทานสัมภาษณ์ในรายการโดยอ้างว่าพระบาทสมเด็จพระปรมินทรมหาภูมิพลอดุลยเดชทรงเสียพระทัยต่อเหตุการณ์ชุมนุมทางการเมืองและการเสียพระทัยจากเหตุการณ์ชุมนุมทางการเมืองนําไปสู่พระอาการประชวรเป็นไข้ ใจความตอนหนึ่งว่า อย่างไรก็ตามพระบาทสมเด็จพระปรมินทรมหาภูมิพลอดุลยเดชมิได้ทรงตอบรับข้ออ้างของพระธิดาต่อสาธารณชนว่าเป็นจริงหรือเท็จนอกจากนี้พระองค์ก็ตรัสถึงการเมืองบ้างเล็กน้อยในบางโอกาส ในเหตุการณ์รัฐประหารในประเทศไทย พ.ศ. 2557 พระองค์มีพิธีสนองพระบรมราชโองการโปรดเกล้าฯ แต่งตั้ง พลเอก ประยุทธ์ จันทร์โอชา เป็นหัวหน้าคณะรักษาความสงบแห่งชาติ พระบรมราชโองการดังกล่าวถูกมองว่าเป็นหัวใจสร้างความชอบธรรมแก่รัฐประหาร และถูกมองว่าเป็นการรับรองของพระองค์ พระพลานามัยปลายพระชนม์ พระบาทสมเด็จพระปรมินทรมหาภูมิพลอดุลยเดชมีพระอาการประชวรเรื้อรังในส่วนของพระหทัยเต้นผิดปกติ มีสาเหตุจากการได้รับเชื้อไมโคพลาสมา ราวปี พ.ศ. 2530 เสด็จไปเยี่ยมประชาชนที่อําเภอสะเมิง จังหวัดเชียงใหม่ คณะแพทย์ไม่อาจถวายการรักษาให้หายขาดได้ ทําได้เพียงถวายพระโอสถประคองพระอาการมาตลอด จนต้องทรงรับการผ่าตัดใหญ่มาแล้วครั้งหนึ่งเมื่อปี พ.ศ. 2538 นับตั้งแต่เดือนกันยายน พ.ศ. 2552 พระบาทสมเด็จพระปรมินทรมหาภูมิพลอดุลยเดชทรงเริ่มประชวร อันเนื่องมาจากพระโรคไข้หวัดและพระปัปผาสะอักเสบ พระองค์แปรพระราชฐานจากพระตําหนักจิตรลดารโหฐาน ไปโรงพยาบาลศิริราช เพื่อให้คณะแพทย์ถวายการรักษา ต่อมาจนถึงเดิอนสิงหาคม พ.ศ. 2556 พระองค์เสด็จพระราชดําเนินแปรพระราชฐานไปประทับ ณ พระตําหนักเปี่ยมสุข วังไกลกังวล อําเภอหัวหิน จังหวัดประจวบคีรีขันธ์ เพื่อเปลี่ยนพระอิริยาบถ จนกระทั่งวันที่ 3 ตุลาคม พ.ศ. 2557 พระบาทสมเด็จพระปรมินทรมหาภูมิพลอดุลยเดช เสด็จฯ มาประทับ ณ โรงพยาบาลศิริราช โดยทรงมีพระอาการไข้ คณะแพทย์ได้ถวายการรักษาจนพระอาการทั่วไปดีขึ้นตามลําดับ ต่อมาในเดือนพฤษภาคม พ.ศ. 2558 พระองค์ได้เสด็จพระราชดําเนินกลับไปประทับ ณ พระตําหนักเปี่ยมสุข วังไกลกังวล เพื่อเปลี่ยนพระอิริยาบถอีกครั้ง แต่เสด็จฯ ไปประทับได้ไม่นาน ก็ทรงกลับมาประทับ ณ โรงพยาบาลศิริราช ตลอดระยะเวลาที่ทรงประทับ ณ โรงพยาบาลศิริราช จนถึงเดือนกันยายน พ.ศ. 2559 พระอาการประชวรได้ดีขึ้นและทรุดลงเป็นครั้งคราว โดยพระราชกรณียกิจครั้งสุดท้ายของพระองค์คือการพระราชทานพระบรมราชวโรกาสให้ผู้พิพากษาประจําศาลต่าง ๆ เฝ้าทูลละอองธุลีพระบาทถวายสัตย์ปฏิญาณก่อนเข้ารับหน้าที่ เมื่อวันที่ 14 ธันวาคม พ.ศ. 2558 และการปรากฏพระองค์ครั้งสุดท้ายคือการเสด็จพระราชดําเนินไปทอดพระเนตรสภาพภูมิทัศน์บริเวณโดยรอบสวนจิตรลดา พระราชวังดุสิต เมื่อวันที่ 11 มกราคม พ.ศ. 2559 เสด็จสวรรคต ตั้งแต่วันที่ 28 กันยายน พ.ศ. 2559 เป็นต้นมา พระบาทสมเด็จพระมหาภูมิพลอดุลยเดชมหาราช เมื่อครั้งดํารงพระบรมราชอิสริยยศ พระบาทสมเด็จพระปรมินทรมหาภูมิพลอดุลยเดช ทรงมีพระปรอทต่ํา หายพระทัยเร็ว มีพระเสมหะ พระปับผาสะซ้ายอักเสบ มีพระโลหิตเป็นกรด และพบว่ามีน้ําคั่งในช่องเยื่อหุ้มพระปัปผาสะเล็กน้อย คณะแพทย์จึงทําการรักษาด้วยพระโอสถปฏิชีวนะ และใช้สายสวนเข้าหลอดพระโลหิตดําเพื่อฟอกพระโลหิต แต่มีพระความดันพระโลหิตต่ําจึงใช้เครื่องช่วยหายพระทัย พระอาการไม่คงที่ ก่อนที่พระอาการจะทรุดลงไปอีก มีการติดเชื้อในกระแสพระโลหิต จนเมื่อวันที่ 13 ตุลาคม พ.ศ. 2559 พระอาการประชวรได้ทรุดหนักลงตามลําดับ และเสด็จสวรรคตเมื่อเวลา 15.52 น. รวมพระชนมายุ 88 พรรษา ทรงครองราชสมบัติได้ 70 ปี 4 เดือน 4 วัน วันศุกร์ที่ 14 ตุลาคม พ.ศ. 2559 เวลา 16.00 น. พระบาทสมเด็จพระวชิรเกล้าเจ้าอยู่หัว ครั้งยังเป็นสมเด็จพระบรมโอรสาธิราชฯ สยามมกุฎราชกุมาร พร้อมด้วยพระบรมวงศานุวงศ์ได้เสด็จพระราชดําเนินไปโรงพยาบาลศิริราช เพื่อเคลื่อนพระบรมศพของพระบาทสมเด็จพระปรมินทรมหาภูมิพลอดุลยเดชไปยังพระบรมมหาราชวัง มีพระราชพิธีถวายสรงน้ําพระบรมศพ ณ พระที่นั่งพิมานรัตยา มีการเชิญพระบรมศพลงสู่พระหีบ ประดิษฐานหลังพระแท่นแว่นฟ้าทอง ประกอบพระโกศทองใหญ่ ภายใต้นพปฎลมหาเศวตฉัตร ณ พระที่นั่งดุสิตมหาปราสาท ภายในพระบรมมหาราชวัง รัฐบาลประกาศให้สถานที่ราชการ รัฐวิสาหกิจ หน่วยงานของรัฐและสถานศึกษาทุกแห่ง ลดธงครึ่งเสา 30 วัน และให้ข้าราชการ พนักงานรัฐวิสาหกิจ เจ้าหน้าที่รัฐไว้ทุกข์ 1 ปี ตั้งแต่วันที่ 14 ตุลาคม พ.ศ. 2559 คณะรัฐมนตรีมีมติกําหนดให้วันที่ 13 ตุลาคมของทุกปีเป็นวันหยุดราชการ เพื่อให้ประชาชนน้อมสํานึกในพระมหากรุณาธิคุณ มีพระราชพิธีถวายพระเพลิงพระบรมศพ ในวันที่ 26 ตุลาคม พ.ศ. 2560 ณ พระเมรุมาศ ท้องสนามหลวง ต่อมาในวันที่ 5 พฤษภาคม พ.ศ. 2562 พระบาทสมเด็จพระวชิรเกล้าเจ้าอยู่หัวมีพระบรมราชโองการให้เฉลิมพระปรมาภิไธยพระบรมอัฐิสมเด็จพระบรมชนกนาถขึ้นเป็น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในพระราชพิธีบรมราชาภิเษก พุทธศักราช 2562 ในวันที่ 10 พฤษภาคม พ.ศ. 2562 ราชกิจจานุเบกษาได้เผยแพร่ประกาศ เรื่อง พระปรมาภิไธย พระนามาภิไธย คําอ่าน และสรรพนาม คําขึ้นต้น คําลงท้าย ในการกราบบังคมทูล กราบทูล ได้ระบุพระปรมาภิไธยอย่างย่อไว้ว่า พระบาทสมเด็จพระมหาภูมิพลอดุลยเดชมหาราช บรมนาถบพิตร วันที่ 21 พฤษภาคม พ.ศ. 2562 พระบาทสมเด็จพระวชิรเกล้าเจ้าอยู่หัวมีพระบรมราชโองการให้วันที่ 5 ธันวาคม เป็นวันสําคัญของชาติไทย เนื่องจากเป็นวันคล้ายวันพระบรมราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตร, วันชาติไทย และวันพ่อแห่งชาติ และเป็นวันหยุดราชการ วันที่ 26 กันยายน พ.ศ. 2566 คณะรัฐมนตรีได้กําหนดชื่อเรียกวันคล้ายวันสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร ซึ่งตรงกับวันที่ 13 ตุลาคม ว่า วันนวมินทรมหาราช ทั้งนี้ ได้มีการกําหนดให้เป็นวันหยุดราชการมาก่อนแล้วตามมติคณะรัฐมนตรีเมื่อวันที่ 11 เมษายน พ.ศ. 2560 สถานะพระมหากษัตริย์ ตามรัฐธรรมนูญแห่งราชอาณาจักรไทย พระองค์ทรงเป็นประมุขแห่งรัฐ จอมทัพไทย และอัครศาสนูปถัมภก และเป็นพระมหากษัตริย์ภายใต้รัฐธรรมนูญ เดอะการ์เดียนรายงานเมื่อวันที่ 15 ตุลาคม พ.ศ. 2553 ว่าในรัชสมัยของพระองค์ เกิดรัฐประหาร 15 ครั้ง เหตุการณ์กบฏ 9 ครั้ง เหตุการณ์การก่อการกําเริบโดยประชาชนจนนําไปสู่การเปลี่ยนแปลงรัฐบาล 2 ครั้งได้แก่ เหตุการณ์ 14 ตุลา และพฤษภาทมิฬ รัฐธรรมนูญ 16 ฉบับ และการเปลี่ยนแปลงนายกรัฐมนตรี 27 คน ตามรัฐธรรมนูญไทย พระองค์ทรง "ดํารงอยู่ในฐานะอันเป็นที่เคารพสักการะ ผู้ใดจะละเมิดมิได้ ผู้ใดจะกล่าวหาหรือฟ้องร้องพระมหากษัตริย์ในทางใด ๆ มิได้" ประมวลกฎหมายอาญา มาตรา 112 ว่า "ผู้ใดหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สําเร็จ ราชการแทนพระองค์ ต้องระวางโทษจําคุกตั้งแต่สามปีถึงสิบห้าปี" แต่พระองค์เคยมีพระราชดํารัสในวันเฉลิมพระชนมพรรษาเมื่อเดือนธันวาคม ปี พ.ศ. 2548 ว่า "...แต่ว่าความจริง ก็จะต้องวิจารณ์บ้างเหมือนกัน แล้วก็ไม่กลัวถ้าใครจะวิจารณ์ว่าทําไม่ดีตรงนั้น ๆ จะได้รู้ เพราะว่าถ้าบอกว่าพระเจ้าอยู่หัวไปวิจารณ์ท่านไม่ได้ ก็หมายความว่าพระเจ้าอยู่หัวไม่เป็นคน ไม่วิจารณ์เราก็กลัวเหมือนกัน ถ้าบอกไม่วิจารณ์แปลว่าพระเจ้าอยู่หัวไม่ดี รู้ได้อย่างไร ถ้าเขาบอกว่า ไม่ให้วิจารณ์พระเจ้าอยู่หัว เพราะพระเจ้าอยู่หัวดีมาก ไม่ใช่อย่างนั้น ...ฉะนั้น ที่บอกว่าการวิจารณ์ เรียกว่าละเมิดพระมหากษัตริย์ ให้ละเมิดได้ แต่ถ้าเขาละเมิดผิด เขาก็ถูกประชาชนบ้อม คือ ขอให้รู้ว่าเขาวิจารณ์อย่างไร ถ้าเขาวิจารณ์ถูกก็ไม่ว่า แต่ถ้าวิจารณ์ผิด ไม่ดี แต่เมื่อบอกไม่ให้วิจารณ์ ละเมิดไม่ได้ เพราะ รัฐธรรมนูญว่ายังงั้น ลงท้าย พระมหากษัตริย์ก็เลยลําบาก แย่ อยู่ในฐานะลําบาก" บทบาททางการเมืองไทย ในทางกฎหมายพระมหากษัตริย์ไทยทรงมีพระราชอํานาจจํากัดตามรัฐธรรมนูญ อย่างไรก็ดี การกระทําดังกล่าวไม่ได้ทําลายพระราชอํานาจโดยพฤตินัย ธงทอง จันทรางศุเขียนถึงพระราชอํานาจนี้ว่า "แม้ว่าพระราชอํานาจดังกล่าวจะมิได้บัญญัติเป็นลายลักษณ์อักษรไว้ในรัฐธรรมนูญฉบับใดก็ตาม แต่ก็เป็นธรรมเนียมปฏิบัติที่เข้าใจตรงกันของทุกฝ่ายที่เกี่ยวข้องว่าเป็นพระราชอํานาจที่มีอยู่จริง และอาจกล่าวได้ว่าเป็นพระราชอํานาจส่วนที่สําคัญที่สุดในทางกฎหมายรัฐธรรมนูญเท่าที่ปรากฏในปัจจุบัน" มีการสร้างพระราชอํานาจนําเกิดขึ้นผ่านการดําเนินโครงการอันเนื่องมาจากพระราชดําริ พระองค์ทรงมีบทบาทในการเมืองไทยหลายครั้ง ได้ทรงหยุดยั้งการกบฏ เช่น กบฏยังเติร์ก ในปี พ.ศ. 2524 และ กบฏทหารนอกราชการ ในปี พ.ศ. 2528 กระนั้น ในสมัยของพระองค์ได้มีการทํารัฐประหารโดยทหารหลายคณะ บทบาททางการเมืองที่สําคัญของพระองค์ เช่น สมัยรัฐบาลจอมพล สฤษดิ์ ธนะรัชต์ ทรงมีพระบรมราชโองการโปรดเกล้าฯ เป็นผู้รักษาพระนครฝ่ายทหารในเหตุการณ์รัฐประหารในประเทศไทย พ.ศ. 2500 และเมื่อรัฐบาลทหารของ จอมพล สฤษดิ์ ธนะรัชต์ เถลิงอํานาจ รัฐบาลได้ฟื้นฟูพระราชอํานาจพระมหากษัตริย์ โดยอนุญาตให้พระบาทสมเด็จพระปรมินทรมหาภูมิพลอดุลยเดชได้เสด็จออกประชาชนเป็นอันมาก ให้เสด็จประภาสในถิ่นทุรกันดาร และตั้งงบประมาณสนับสนุนโครงการพัฒนาที่พระองค์มีพระราชดําริริเริ่มด้วย นอกจากนี้วันพระราชสมภพของพระบาทสมเด็จพระปรมินทรมหาภูมิพลอดุลยเดช (5 ธันวาคม) ก็ได้รับการประกาศให้เป็นวันชาติไทย แทนที่วันที่ 24 มิถุนายน อันตรงกับวันที่คณะราษฎรได้เปลี่ยนแปลงการปกครองเป็นผลสําเร็จด้วย ทั้งนี้ พระยาศรีวิสารวาจา (หุ่น ฮุนตระกูล) องคมนตรี ได้กล่าวต่อมาว่า ไม่เคยมีนายกรัฐมนตรีคนใดที่มีความใกล้ชิดกับพระมหากษัตริย์เท่ากับ จอมพล สฤษดิ์ ธนะรัชต์ มาก่อนเลย และยังเป็นที่ทราบกันว่า พระองค์ทรงมีบทบาทสําคัญในพฤษภาทมิฬ โดยมีพระบรมราชโองการเรียกพลเอก สุจินดา คราประยูร และหัวหน้ากลุ่มผู้ประท้วงเพื่อเรียกร้องประชาธิปไตย ให้เฝ้า และพระราชทานพระบรมราชานุญาตให้ถ่ายทอดการนี้ออกอากาศสดได้ ในภาพทางโทรทัศน์ พระองค์ทรงขอให้คู่กรณียุติความรุนแรงและนําพาชาติบ้านเมืองไปสู่สันติ ซึ่งทั้งพลเอก สุจินดา คราประยูร และพลตรี จําลอง ศรีเมือง เห็นพ้องต้องกันในการที่จะให้รัฐบาลพลเรือนเข้ามาบริหารประเทศในสถานการณ์ดังกล่าว และที่สุดก็นําไปสู่การลาออกของพลเอก สุจินดา คราประยูร และการเลือกตั้งทั่วไป ในเหตุการณ์ รัฐประหารในประเทศไทย พ.ศ. 2549 พระองค์ทรงให้โทรทัศน์รวมการเฉพาะกิจแห่งประเทศไทยบันทึกภาพและเสียงระหว่างการเข้าเฝ้าของพลเอก สนธิ บุญยรัตกลิน และคณะ นับว่าทรงให้ความเห็นชอบกับการโค่นทักษิณ ชินวัตรและรับรองรัฐบาลจากคณะรัฐประหาร หลังจากนั้นเป็นต้นมา มีการตั้งคําถามและการวิจารณ์บทบาทของพระองค์ในวิกฤตการณ์การเมืองไทยเพิ่มขึ้น โดยเฉพาะอย่างยิ่งจากสื่อนานาชาติ<ref>* ABC News, Thai power base useless in bridging social divide, 28 November 2008 International Herald Tribune, Thai protesters gird for a crackdown , 28 November 2008 Reuters, Q+A-Thailand's intractable political crisis, 27 November 2008 Asia Times, More turmoil in beleaguered Bangkok , 25 November 2008 Reuters, Welcome to Bangkok airport – no passport needed, 29 November 2008 'The Australian, Embarrassed citizens plan retaliation , 1 December 2008 MSNBC, Thailand's Political Maze—A Beginners Guide , 26 November 2008</ref> นอกจากนี้ พระองค์ก็ตรัสถึงการเมืองบ้างเล็กน้อยในบางโอกาส อํานาจตามรัฐธรรมนูญ อํานาจตามรัฐธรรมนูญของพระองค์มักเป็นที่ถกเถียงกัน บางส่วนเพราะความเป็นที่นิยมอย่างล้นหลามของพระองค์และบางส่วนเป็นเพราะอํานาจของพระองค์มักถูกตีความขัดกันแม้จะมีนิยามอย่างชัดเจนในรัฐธรรมนูญแล้วก็ตาม ยกตัวอย่างเช่นการแต่งตั้งจารุวรรณ เมณฑกาเป็นผู้ตรวจเงินแผ่นดิน ทว่า ศาลรัฐธรรมนูญวินิจฉัยว่าการแต่งตั้งเธอขัดต่อรัฐธรรมนูญ เมื่อรัฐสภาเลือกผู้ดํารงตําแหน่งแทนจารุวรรณ พระบาทสมเด็จพระปรมินทรมหาภูมิพลอดุลยเดชทรงปฏิเสธเขา วุฒิสภาปฏิเสธลงคะแนนยกเลิกการยับยั้งของพระองค์ สุดท้ายในเดือนกุมภาพันธ์ พ.ศ. 2549 คณะกรรมการตรวจเงินแผ่นดินให้จารุวรรณกลับเข้ารับตําแหน่ง หนังสือพิมพ์ผู้จัดการอธิบายว่ากรณีนี้เป็นความพยายามของวุฒิสภาเพื่อบีบบังคับให้พระบาทสมเด็จพระปรมินทรมหาภูมิพลอดุลยเดชทําตามความปรารถนาของพวกตน ศาลรัฐธรรมนูญวินิจฉัยว่า เนื่องจากรัฐธรรมนูญมีบทบัญญัติเฉพาะว่าพระมหากษัตริย์ทรงแต่งตั้งผู้ตรวจเงินแผ่นดินตามคําแนะนําของวุฒิสภา การพ้นจากตําแหน่งจึงต้องมีพระบรมราชโองการโปรดเกล้าฯ ให้พ้นจากตําแหน่งเท่านั้น พระบาทสมเด็จพระปรมินทรมหาภูมิพลอดุลยเดชทรงยับยั้งกฎหมายน้อยครั้ง พอล แฮนด์ลีย์เขียนใน เดอะคิงเนเวอร์สไมล์ ว่าในปี พ.ศ. 2519 เมื่อรัฐสภาลงคะแนนเสียงเห็นชอบเพื่อขยายการเลือกตั้งแบบประชาธิปไตยสู่ระดับอําเภอ พระองค์ทรงปฏิเสธลงพระปรมาภิไธยกฎหมาย รัฐสภาไม่ยอมออกเสียงยกเลิกการยับยั้งของพระองค์ ในปี พ.ศ. 2497 พระบาทสมเด็จพระปรมินทรมหาภูมิพลอดุลยเดชทรงยับยั้งกฎหมายปฏิรูปที่ดินที่รัฐสภาเห็นชอบสองครั้งก่อนทรงยินยอมลงพระปรมาภิไธย บางทีพระบาทสมเด็จพระปรมินทรมหาภูมิพลอดุลยเดชไม่ทรงใช้พระราชอํานาจนี้ยับยั้งการตรากฎหมาย เช่น ในรัฐธรรมนูญแห่งราชอาณาจักรไทย พุทธศักราช 2517 มาตรา 107 วรรค 2 ซึ่งบัญญัติว่า ให้ประธานองคมนตรีเป็นผู้ลงนามรับสนองพระบรมราชโองการแต่งตั้งสมาชิกวุฒิสภา พระองค์ไม่ทรงเห็นด้วย แต่ก็ไม่ทรงใช้พระราชอํานาจยับยั้งโดยตรง เพียงแต่มีพระราชกระแสท้ายร่างรัฐธรรมนูญฉบับนี้ว่า ไม่ทรงเห็นด้วยกับมาตรา 107 วรรค 2 แห่งร่างรัฐธรรมนูญนี้เป็นอย่างยิ่ง เพราะประธานองคมนตรีเป็นผู้ที่พระมหากษัตริย์ทรงเลือกและแต่งตั้งตามพระราชอัธยาศัย ซึ่งขัดกับหลักที่ว่า พระมหากษัตริย์ทรงอยู่เหนือทางการเมืองในระบอบประชาธิปไตย ทั้งจะทําให้ประธานองคมนตรีอยู่ในสภาพเสมือนเป็นองค์กรทางการเมือง พระบาทสมเด็จพระปรมินทรมหาภูมิพลอดุลยเดชมีพระราชอํานาจตามรัฐธรรมนูญอภัยโทษอาชญากร แม้มีเกณฑ์หลายข้อสําหรับการได้รับพระราชทานอภัยโทษ ซึ่งรวมอายุและโทษที่ยังเหลืออยู่ การอภัยโทษผู้ข่มขืนกระทําชําเราและช่างภาพเปลือยเด็กชาวออสเตรเลียผู้หนึ่ง ซึ่งก่อให้เกิดข้อโต้เถียง ภาพลักษณ์ พระองค์ทรงได้รับการถวายพระราชสมัญญาว่า "สมเด็จพระภัทรมหาราช" หมายความว่า "พระมหากษัตริย์ผู้ประเสริฐยิ่ง" ต่อมาในปี พ.ศ. 2539 มีการถวายใหม่ว่า "พระบาทสมเด็จพระเจ้าอยู่หัวภูมิพลอดุลยเดชมหาราช" และ "พระภูมิพลมหาราช" อนุโลมตามธรรมเนียมเช่นเดียวกับพระบาทสมเด็จพระจุลจอมเกล้าเจ้าอยู่หัว ที่ทรงได้รับพระราชสมัญญาว่า "พระปิยมหาราช" ประชาชนทั่วไปนิยมเรียกพระองค์ว่า "ในหลวง" ซึ่งคาดว่าย่อมาจาก "ใน (พระบรมมหาราชวัง) หลวง" หรืออาจออกเสียงเพี้ยนมาจากคําว่า "นายหลวง" ซึ่งแปลว่า "เจ้านายผู้เป็นใหญ่" พระบาทสมเด็จพระปรมินทรมหาภูมิพลอดุลยเดชทรงเป็นพุทธมามกะ ทรงออกผนวช ทรงโปรดให้มีการสังคายนาพระไตรปิฎก ทรงสร้างพระสมเด็จจิตรลดาด้วยพระองค์เอง และนอกจากนี้ยังเป็นอัครศาสนูปถัมภก ทรงเกื้อกูล ค้ําจุนทุกศาสนาอย่างเสมอภาค ทรงสนับสนุนพระราชทรัพย์ส่วนพระองค์ เพื่อใช้แปลพระคัมภีร์อัลกุรอานเป็นภาษาไทยเมื่อ พ.ศ. 2505 พระบาทสมเด็จพระปรมินทรมหาภูมิพลอดุลยเดช ทรงจัดตั้งโครงการอันเนื่องมาจากพระราชดําริกว่า 4,741 โครงการ นอกจากนี้ยังเสด็จเยี่ยมราษฎรในถิ่นทุรกันดาร โครงการอันเนื่องมาจากพระราชดําริที่สําคัญที่สุดจนทําให้พระองค์ทรงเป็นที่สรรเสริญในประเทศไทย คือ ปรัชญาเศรษฐกิจพอเพียง ซึ่งพระองค์ได้ปฏิบัติพระองค์เองเป็นแบบอย่าง โปรดให้มีการการปลูกข้าว การเลี้ยงโคนม การเพาะพันธุ์ปลานิลขึ้นในสวนจิตรลดา ทรงเป็นแบบอย่างที่ดีในด้านการประหยัด ตัวอย่างเช่น ทรงใช้ดินสอเดือนละ 1 แท่ง หรือการใช้ยาสีพระทนต์จดหมดหลอด นอกจากนั้นยังไม่ทรงโปรดสวมเครื่องประดับใด ๆ เลย ยกเว้นแต่นาฬิกาข้อมือ พระองค์ทรงเป็นผู้อุปถัมภ์ โรงเรียน องค์การและมูลนิธิต่าง ๆ มากกว่า 1000 แห่ง ส่วนการพักผ่อนที่ทรงสนพระราชหฤทัยคือการเสด็จไปประทับ ณ วังไกลกังวลและสุนัขทรงเลี้ยง ที่เป็นที่รู้จักมากที่สุดคือคุณทองแดง สุนัขพันธุ์ไทยซูเปอร์บาเซนจิ นอกจากนี้ ภาพพระราชอิริยาบถส่วนพระองค์ยามพักผ่อนและชีวิตประจําวันส่วนพระองค์ก็มีปรากฏให้เห็นอยู่เป็นครั้งคราว เช่น การที่พระบาทสมเด็จพระปรมินทรมหาภูมิพลอดุลยเดช สมเด็จพระนางเจ้าฯ พระบรมราชินีนาถ และสมเด็จพระเทพรัตนราชสุดาฯ สยามบรมราชกุมารีเสวยพระกระยาหารร่วมกัน ความนิยมในพระองค์ปรากฏให้หลังเหตุจลาจลในกรุงพนมเปญ ประเทศกัมพูชา ปี พ.ศ. 2546 เมื่อผู้ประท้วงชาวไทยหลายร้อยคนซึ่งโกรธจากข่าวลือว่าผู้ก่อจลาจลชาวกัมพูชาย่ําพระบรมฉายาลักษณ์ ชุมนุมนอกสถานเอกอัครราชทูตกัมพูชาในกรุงเทพมหานคร สถานการณ์จบลงอย่างสันติก็เมื่อพลตํารวจเอก สันต์ ศรุตานนท์ บอกฝูงชนว่าเขาได้รับโทรศัพท์จากราชเลขานุการ อาสา สารสิน ถ่ายทอดว่าพระบาทสมเด็จพระปรมินทรมหาภูมิพลอดุลยเดชทรงขอให้สงบ ฝูงชนจึงสลาย ชีวิตส่วนพระองค์ กีฬา พระบาทสมเด็จพระมหาภูมิพลอดุลยเดชมหาราช บรมนาถบพิตรโปรดกีฬาเรือใบเป็นพิเศษ พระองค์ทรงเป็นตัวแทนของประเทศไทยแข่งเรือใบในกีฬาแหลมทองครั้งที่ 4 ระหว่างวันที่ 9-16 ธันวาคม พ.ศ. 2510 ที่ประเทศไทยเป็นเจ้าภาพ โดยทรงเข้าค่ายฝึกซ้อมตามโปรแกรมการฝึกซ้อม และทรงได้รับเบี้ยเลี้ยงในฐานะนักกีฬา ซึ่งพระองค์ทรงชนะเลิศเหรียญทอง และทรงได้รับการทูลเกล้าฯ ถวายรางวัลเหรียญทองจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 16 ธันวาคม พ.ศ. 2510 นอกจากนี้ พระองค์ยังทรงออกแบบและประดิษฐ์เรือใบยามว่างหลายรุ่น พระองค์พระราชทานนามเรือใบประเภทม็อธ (Moth) ที่ทรงสร้างขึ้นว่า เรือใบมด เรือใบซูเปอร์มด และเรือใบไมโครมด ถึงแม้ว่าเรือใบลําสุดท้ายที่พระองค์ทรงต่อคือ เรือโม้ค (Moke) เมื่อ 17 พฤศจิกายน พ.ศ. 2510 เรือใบซูเปอร์มดยังถูกใช้แข่งขันในระดับนานาชาติที่จัดในประเทศไทยหลายครั้ง ครั้งสุดท้าย คือ เมื่อปี พ.ศ. 2528 ในกีฬาซีเกมส์ครั้งที่ 13 ดนตรี พระองค์ทรงดนตรีได้หลายชนิด เช่น แซ็กโซโฟน คราริเน็ต ทรัมเป็ต กีตาร์ และเปียโน โปรดดนตรีแจ๊สเป็นอย่างมาก และพระองค์ได้ประพันธ์หลายเพลง เช่น เพลงพระราชนิพันธ์แสงเทียน เป็นเพลงแรก สายฝน ยามเย็น ใกล้รุ่ง ลมหนาว ยิ้มสู้ ค่ําแล้ว ไกลกังวล ความฝันอันสูงสุด และเราสู้ หรือพรปีใหม่ เป็นต้นHome Grown Shows Planned for White House Dinners, The New York Times, 30 May 1967 พระองค์ทรงเคยมีกระแสพระราชดํารัสที่แสดงให้เห็นถึงความสําคัญของดนตรี อันได้แก่ “ดนตรีทุกชนิดเป็นศิลปะที่สําคัญอย่างหนึ่ง มนุษย์เกือบทั้งหมดชอบและรู้จักดนตรี ตั้งแต่เยาว์วัยคนเริ่มรู้จักดนตรีบ้างแล้ว ความรอบรู้ทางดนตรีอย่างกว้างขวางย่อมขึ้นกับเชาวน์ และสามารถในการแสดงของแต่ละคน อาศัยเหตุนี้จึงกล่าวได้ว่าในระหว่างศิลปะนานาชนิด ดนตรีเป็นศิลปะที่แพร่หลายกว่าศิลปะอื่น ๆ และมีความสําคัญในด้านการศึกษาของประชาชนทุกประเทศด้วย” กระแสพระราชดํารัสในพระบาทสมเด็จพระปรมินทรมหาภูมิพลอดุลยเดช ภายหลังที่สถาบันดนตรีและศิลปะแห่งกรุงเวียนนาทูลเกล้าฯ ถวายประกาศนียบัตรเกียรติคุณชั้นสูง ให้ทรงดํารงตําแหน่งสมาชิกกิตติมศักดิ์เมื่อวันที่ 5 ตุลาคม พ.ศ. 2507 โดยเป็นพระราชดํารัสตอบในภาษาเยอรมัน (ม.ล.เดช สนิทวงศ์ แปลและถ่ายทอดเป็นภาษาไทย) พระราชทรัพย์ พระราชทรัพย์ของพระบาทสมเด็จพระมหาภูมิพลอดุลยเดชมหาราช บรมนาถบพิตร ส่วนใหญ่อยู่ในรูปของที่ดินและหุ้น โดยแบ่งออกได้เป็นส่วน ๆ ได้โดยสังเขป คือทรัพย์สินส่วนพระองค์ พระคลังข้างที่ และทรัพย์สินส่วนพระมหากษัตริย์ ซึ่งพระองค์อุทิศพระราชทรัพย์ส่วนหนึ่งเพื่อโครงการอันเนื่องมาจากพระราชดําริจํานวน 4,741 โครงการ มูลนิธิในพระบรมราชูปถัมภ์ เพื่อพัฒนาภายในประเทศในด้านกสิกรรม เกษตรกรรม ทรัพยากรธรรมชาติและสิ่งแวดล้อม สุขภาพอนามัย การส่งเสริมอาชีพ สาธารณูปโภค และการศึกษา ทรัพย์สินส่วนพระมหากษัตริย์ ทรัพย์สินส่วนพระมหากษัตริย์ส่วนใหญ่ ได้แก่ ที่ดินและหุ้น โดยในปี 2550 พระองค์ทรงได้รับการจัดอันดับจากนิตยสารฟอบส์ ให้เป็นกษัตริย์ที่ร่ํารวยที่สุดในโลก มีทรัพย์สินราว 30,000 ล้านดอลลาร์สหรัฐ ทั้งนี้ สํานักงานทรัพย์สินส่วนพระมหากษัตริย์ ได้ชี้แจงว่า บทความดังกล่าวมีความคลาดเคลื่อนจากข้อเท็จจริง เนื่องจากว่าทรัพย์สินที่บทความนํามาประเมินนั้น ในความเป็นจริงมิใช่ทรัพย์สินส่วนพระองค์ แต่เป็นของแผ่นดิน ซึ่งเป็นไปในทํานองเดียวกันกับพระมหากษัตริย์ในประเทศอื่นที่บทความดังกล่าวไม่ได้จัดอันดับ รถยนต์พระที่นั่ง มายบัค 62 สีครีม เลขทะเบียน ร.ย.ล.1 ทรงใช้เป็นรถยนต์พระที่นั่ง โดยได้จัดซื้อมาใช้ แทนรถยนต์พระที่นั่ง โรลส์-รอยซ์ แฟนทอม ซิกซ์ (VI) ที่ใช้เป็นรถยนต์พระที่นั่งทรงมานานถึง 30 ปี มายบัค 62 สีครีม เลขทะเบียน 1ด-1992 ทรงใช้เป็นรถยนต์พระที่นั่งสํารอง คาดิลแลค ดีทีเอส เลขทะเบียน ร.ย.ล.960 ทรงใช้ในพิธีถวายสัตย์ปฏิญาณตนและสวนสนามของทหารรักษาพระองค์ มายบัค 62 สีน้ําเงิน ตัดด้วยสีทอง เลขทะเบียน 1ด-1991 โฟล์คสวาเกน คาราเวลล์ T5 TDi เลขทะเบียน 1ด-3901 โฟล์คสวาเกน คาราเวลล์ T5 TDi เลขทะเบียน 1ด-4901 โฟล์คสวาเกน คาราเวลล์ T4 TDi เลขทะเบียน 1ด-0968 การลงทุนในตลาดหลักทรัพย์ ทรัพย์สินของสํานักงานทรัพย์สินส่วนพระมหากษัตริย์และทรัพย์สินส่วนพระองค์ที่จดทะเบียนในตลาดหลักทรัพย์แห่งประเทศไทย เฉพาะที่ถือครองหุ้นเกิน 0.5% (มูลค่า ณ วันที่ 30 ธันวาคม พ.ศ. 2558) พระพุทธรูปประจําพระองค์ พระพุทธปฏิมาชัยวัฒน์ประจํา พระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระพุทธรูปปางมารวิชัย ประทับนั่งขัดสมาธิเพชร ภายใต้ฉัตร 5 ชั้น หน้าตักกว้าง 7 นิ้ว ความสูงยอดพระรัศมี 9 นิ้ว ทรงพัดแฉก หล่อด้วยเงิน สร้างเมื่อปี พ.ศ. 2506 ณ วัดพระศรีรัตนศาสดาราม ส่วนพระพุทธรูปประจําพระชนมวาร พระบาทสมเด็จพระมหาภูมิพลอดุลยเดชมหาราช บรมนาถบพิตร ในพระราชพิธีมหามงคลเฉลิมพระชนมพรรษา 5 รอบ ทรงพระกรุณาโปรดฯ ให้ตั้งการฉลองสมโภชพระพุทธรูปประจําประชนมวาร ในวันที่ 4 ธันวาคม พ.ศ. 2530 ณ พระอุโบสถวัดพระศรีรัตนศาสดาราม เมื่อเสร็จการแล้ว ทรงพระกรุณาโปรดเกล้าโปรดกระหม่อมให้อัญเชิญพระพุทธรูปประจําพระชนมวาร ประดิษฐานไว้กับพระชัยวัฒน์ประจํารัชกาล ณ หอพระสุราลัยพิมาน ในหมู่พระมหามณเฑียร ปัจจุบันอัญเชิญพระพุทธรูปประจําพระชนมวารพระบาทสมเด็จพระปรมินทรมหาภูมิพลอดุลยเดชฯ พระราชพิธีสงกรานต์ เป็นพระพุทธรูปปางห้ามญาติ ซึ่งเป็นปางประจําวันจันทร์ พระราชกรณียกิจ ด้านศิลปวัฒนธรรมและวรรณคดี พ.ศ. 2503 ทรงพระกรุณาโปรดเกล้าฯ ให้ฟื้นฟูพระราชพิธีพืชมงคลจรดพระนังคัลแรกนาขวัญขึ้นมาใหม่หลังจากที่ได้เลิกร้างไปตั้งแต่ พ.ศ. 2479 และประเพณีการเสด็จพระราชดําเนินโดยกระบวนพยุหยาตราชลมารคก็ได้รับการฟื้นฟูเป็นครั้งแรกเพื่อถวายผ้าพระกฐิน ทรงส่งเสริมศิลปวัฒนธรรมไทยแขนงอื่น ๆ ไม่ว่าจะเป็นภาษาไทย ประวัติศาสตร์ไทย สถาปัตยกรรม จิตรกรรม นาฏศิลป์ การดนตรีและศิลปะอื่น ๆ เช่น โปรดเกล้าฯ ให้กรมศิลปากรจัดทําโน้ตเพลงไทยตามระบบสากลและจัดพิมพ์ขึ้นด้วยพระราชทรัพย์ส่วนพระองค์ โปรดเกล้าฯ ให้อาจารย์และนิสิตคณะวิศวกรรมศาสตร์ จุฬาลงกรณ์มหาวิทยาลัย วิจัยหาระดับเฉลี่ยมาตรฐานของเครื่องดนตรีไทย ทรงสนับสนุนให้มีการจัดตั้งสมาคมดนตรีแห่งประเทศไทย ด้านวรรณศิลป์ พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์บทความ แปลหนังสือ เช่น นายอินทร์ผู้ปิดทองหลังพระ ติโต พระมหาชนก และพระมหาชนก ฉบับการ์ตูน เรื่อง ทองแดง เป็นพระราชนิพนธ์เกี่ยวกับคุณทองแดง สุนัขทรงเลี้ยง เป็นต้น ด้านการพัฒนาชนบท พระบาทสมเด็จพระปรมินทรมหาภูมิพลอดุลยเดชทรงใช้เวลาส่วนใหญ่ตลอดรัชสมัยไปกับการเสด็จฯ เยี่ยมราษฎรในท้องถิ่นต่าง ๆ ทุกภูมิภาคของประเทศ นับตั้งแต่ พ.ศ. 2497 โดยเฉพาะในแทบที่ชนบททุรกันดาร เพื่อทรงเยี่ยมเยียน ซักถามเรื่องความเป็นอยู่และสารทุกข์สุกดิบของประชาชน นอกจากนี้พระองค์จะทรงศึกษาค้นคว้าข้อมูลต่าง ๆ ด้วยพระองค์เองด้วยแผนที่หรือเอกสารต่าง ๆ ทําให้ทรงรับทราบปัญหาความเดือดร้อนของประชาชน หลังจากนั้นพระองค์ก็จะทรงคิดค้นแนวทางพระราชดําริเพื่อพัฒนาและแก้ไขปัญหาต่าง ๆในแต่ละพื้นที่ พระองค์จะทรงพัฒนาชนบทในรูปโครงการอันเนื่องมาจากพระราชดําริ มีจุดประสงค์ คือ การพัฒนาบทเพื่อให้ราษฎรในชนบทได้มีความเป็นอยู่ตลอดจนสามารถประกอบอาชีพ เลี้ยงครอบครัวให้ดีขึ้น แนวพระราชดําริที่สําคัญในเรื่องการพัฒนาชนบท คือมีพระราชประสงค์ช่วยให้ชาวชนบทสามารถช่วยเหลือพึ่งตนเองได้ โดยการสร้างพื้นฐานหลักที่จําเป็นต่อการผลิตให้แก่ราษฎรเหล่านั้น ทรงส่งเสริมให้ชาวชนบทมีความรู้ในการประกอบอาชีพตามแต่ละท้องถิ่น นอกจากนี้ยังทรงหาทางนําเอาวิทยาการสมัยใหม่มาประยุกต์กับภูมิปัญญาชาวบ้าน ด้านการเกษตรและชลประทาน ในด้านชลประทาน พระองค์ทรงให้ความสําคัญเป็นอย่างมาก โดยทรงคิดค้นโครงการตามพระราชดําริของพระองค์ มีทั้งการแก้ปัญหาภัยแล้ง ปัญหาอุทกภัย รวมไปถึงการบําบัดน้ําเสีย เช่น เขื่อนป่าสักชลสิทธิ์ พระองค์ได้ทรงวิจัยและริเริ่มโครงการฝนหลวง เพื่อช่วยบรรเทาภัยแล้งสําหรับพื้นที่นอกเขตชลประทาน เมื่อคราวเขตกรุงเทพและปริมณฑลที่ประสบปัญหาน้ําท่วมเมื่อปี พ.ศ. 2538 พระองค์ทรงมีพระราชดําริเรื่องแก้มลิง ควบคุมการระบายน้ําจากแม่น้ําเจ้าพระยา แม่น้ําท่าจีน ลําคลองต่าง ๆ ลงสู่อ่าวไทย พระองค์ทรงประดิษฐ์เครื่องกลเติมอากาศ กังหันชัยพัฒนา ในการปรับปรุงคุณภาพน้ําโดยการเพิ่มออกซิเจน เป็นสิ่งประดิษฐ์หนึ่งของพระองค์ที่ได้รับสิทธิบัตรจาก กรมทรัพย์สินทางปัญญา กระทรวงพาณิชย์ ในด้านการเกษตร จะทรงเน้นการค้นคว้า ทดลอง และวิจัยหาพันธุ์พืชใหม่ ๆ ตลอดจนการศึกษาแมลงศัตรูพืช และพันธุ์สัตว์ต่าง ๆ ที่เหมาะสมกับสภาพท้องถิ่นนั้น ๆ ซึ่งแต่ละโครงการจะเน้นให้สามารถนําไปปฏิบัติได้จริง นอกจากนี้ ยังทรงพยายามไม่ให้เกษตรกรยึดติดกับพืชผลทางการเกษตรเพียงอย่างเดียว แต่เกษตรกรควรมีรายได้จากกิจกรรมอื่นด้วย เพื่อจะได้พึ่งตนเองได้ในระดับหนึ่ง พระองค์ยังทรงคิดค้นการแก้ปัญหาทรัพยากรทางการเกษตรหลายอย่างที่สําคัญ เช่น การแกล้งดิน เพื่อแก้ปัญหาดินเปรี้ยวหรือดินเป็นกรด จนกระทั่งดินมีสภาพดีพอที่จะใช้ในการเพาะปลูกได้ การปลูกหญ้าแฝกเพื่ออนุรักษ์ดินและน้ํา พระองค์ทรงส่งเสริมการเลี้ยงปลานิล ซึ่งกระทรวงการต่างประเทศ โดยกรมความร่วมมือระหว่างประเทศได้ขยายโครงการเพาะเลี้ยงและเผยแพร่พันธุ์ปลานิล เพื่อความยั่งยืนด้านอาหารให้แก่ประเทศโมซัมบิก ในช่วงปีที่ผ่านมา ทรงจัดตั้งโครงการส่วนพระองค์สวนจิตรลดา เพื่อวิจัยพันธุ์ข้าว พันธุ์พืชและปศุสัตว์ รวมถึงการการแปรรูปผลผลิตทางการเกษตร การผลิตเอทานอล แก๊สโซฮอล์และไบโอดีเซล ด้านการแพทย์ โครงการของพระบาทสมเด็จพระมหาภูมิพลอดุลยเดชมหาราช บรมนาถบพิตรในระยะแรกล้วนแต่เป็นโครงการด้านสาธารณสุข ในการเสด็จพระราชดําเนินไปทรงเยี่ยมราษฏรตามท้องที่ต่าง ๆ จะทรงพระกรุณาโปรดเกล้าฯ ให้มีคณะแพทย์ที่ประกอบด้วยผู้เชี่ยวชาญในแต่ละสาขาจากโรงพยาบาลต่าง ๆ และล้วนเป็นอาสาสมัคร โดยเสด็จพระราชดําเนิน พร้อมด้วยเวชภัณฑ์และเครื่องมือแพทย์พร้อมให้การรักษาพยาบาลราษฎรผู้ป่วยไข้ นอกจากนั้น ยังมีโครงการทันตกรรมพระราชทานซึ่งเป็นพระราชดําริให้ทันตแพทย์อาสาสมัครเดินทางออกไปช่วยเหลือบําบัดโรคเกี่ยวกับฟัน ตลอดจนสอนการรักษาอนามัยของปากและฟันโดยไม่คิดมูลค่า นอกจากนั้น หน่วยแพทย์หลวงยังจัดเจ้าหน้าที่ออกเดินทางไปรักษาราษฎรผู้ป่วยเจ็บ ตามหมู่บ้านที่อยู่ห่างไกลออกไปอีกด้วย ด้านการศึกษา พระองค์ทรงพระกรุณาโปรดเกล้าฯ พระราชทานพระราชทรัพย์ส่วนพระองค์จัดตั้งมูลนิธิอานันทมหิดลขึ้น เมื่อปี พ.ศ. 2502 โดยมีวัตถุประสงค์เพื่อพระราชทานทุนแก่นิสิตนักศึกษาที่มีผลการเรียนดีเด่นในด้านต่าง ๆ ให้นิสิตนักศึกษาเหล่านั้นได้มีโอกาสไปศึกษาหาความรู้วิชาการชั้นสูงในต่างประเทศ และนําความรู้นั้นกลับมาใช้พัฒนาบ้านเมือง ส่วนในประเทศพระองค์ทรงให้การอุปถัมภ์ในด้านต่าง ๆ เช่น ทรงพระราชทานพระราชทรัพย์ช่วยเหลือ ให้คําแนะนํา รวมทั้งเสด็จพระราชดําเนินไปเยี่ยมเยียนและพระราชทานพระบรมราโชวาทเพื่อสนับสนุนและเป็นกําลังใจแก่ครูและนักเรียนของโรงเรียน โรงเรียนในพระบรมราชูปถัมภ์มีทั้งโรงเรียนรัฐบาลและโรงเรียนเอกชนทรงพระกรุณาโปรดเกล้าฯ ให้รัฐบาลเป็นผู้ดําเนินการจัดการบริหารทางการศึกษา แบบให้เปล่าตั้งแต่ระดับชั้นประถมศึกษา จนถึงระดับมัธยมศึกษาตอนปลาย ในลักษณะทั้งอยู่ประจําและไปกลับแบ่งเป็น โรงเรียนศึกษาสงเคราะห์ จํานวน 26 โรงเรียน โรงเรียนราชประชานุเคราะห์ จํานวน 14 โรงเรียน พระองค์ยังได้จัดสร้างโครงการสารานุกรมไทยสําหรับเยาวชนเพื่อเป็นหนังสือที่ให้ความรู้ในวิชาการทุกสาขา ได้จัดทําหนังสือสารานุกรมไทยที่บรรจุความรู้ใน 7 สาขาวิชา โดยแต่ละเล่มได้จัดแบ่งเนื้อหาของแต่ละเรื่องออกเป็นสามระดับ เพื่อที่จะให้เยาวชนสามารถศึกษาค้นคว้าหาความรู้ได้ตามพื้นฐานของตน นอกจากนี้ตลอดรัชสมัย พระบาทสมเด็จพระปรมินทรมหาภูมิพลอดุลยเดช จะเสด็จพระราชดําเนินไปยังสถาบันอุดมศึกษาของรัฐ เพื่อพระราชทานปริญญาบัตรแก่ผู้สําเร็จการศึกษา เพื่อเป็นกําลังใจให้แก่เหล่านิสิตผู้สําเร็จการศึกษา ด้านการต่างประเทศ ในระหว่างปี พ.ศ. 2502 ถึง พ.ศ. 2510 พระบาทสมเด็จพระปรมินทรมหาภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดําเนินเยือนประเทศต่าง ๆ ทั้งในทวีปเอเชีย ยุโรป และอเมริกาเหนือ รวม 27 ประเทศ เพื่อเป็นการเจริญพระราชไมตรีกับบรรดามิตรประเทศเหล่านั้นให้มีความสัมพันธ์แน่นแฟ้นยิ่งขึ้นและเพื่อนําความปรารถนาดีของประชาชนชาวไทยไปมอบให้กับประชาชนในประเทศต่าง ๆ โดยทรงเสด็จเยือนประเทศเวียดนามใต้ อย่างเป็นทางการเป็นประเทศแรก อีกหนึ่งประเทศสําคัญที่พระองค์ได้เสด็จเยือนในช่วงเวลาดังกล่าวคือประเทศสหรัฐอเมริกา โดยในการเสด็จประเทศสหรัฐอเมริกาครั้งนั้น ทรงได้รับการต้อนรับอย่างอบอุ่น ขบวนพาเหรดของพระองค์ในนิวยอร์กมีผู้เฝ้าชมพระบารมีกว่า 750,000 คน นอกจากนี้ พระองค์ยังได้มีพระราชดํารัสต่อสภาคองเกรสแสดงจุดยืนว่าอเมริกาเป็นมหามิตรของไทย ซึ่งหลังจากการเสด็จเยือนประเทศแคนาดา เมื่อปี พ.ศ. 2510 พระองค์ก็มิได้ทรงเสด็จเยือนประเทศไหนอีกเลย กระทั่งเมื่อปี พ.ศ. 2537 ทรงเสด็จเยือนประเทศลาว ซึ่งนับเป็นการเสด็จเยือนต่างประเทศเป็นครั้งสุดท้ายของพระองค์ ในภายหลังพระองค์ได้เสด็จพระราชดําเนินออกให้การต้อนรับราชอาคันตุกะจากประเทศต่าง ๆ ที่เดินทางมาเยือนประเทศไทยหลายครั้ง ทั้งยังทรงพระกรุณาโปรดเกล้าโปรดกระหม่อมพระราชทานพระบรมราชวโรกาสให้บรรดาทูตานุทูตเข้าเฝ้าทูลละอองธุลีพระบาทถวายสาส์นตราตั้งในการเข้ามารับตําแหน่งในประเทศไทยและถวายบังคมทูลลาเมื่อครบวาระ รวมทั้งพระองค์จะมีพระราชสานส์ถึงผู้นําประเทศต่าง ๆ ทั้งการแสดงความยินดีและแสดงความเสียพระราชหฤทัย โครงการอันเนื่องมาจากพระราชดําริ โครงการอันเนื่องมาจากพระราชดําริเป็นโครงการที่จัดตั้งขึ้นจากพระดําริของพระบาทสมเด็จพระปรมินทรมหาภูมิพลอดุลยเดช เพื่อแก้ไขปัญหาต่าง ๆ ภายในประเทศทั้งแก้ไขปัญหาเฉพาะหน้าและแก้ไขปัญหาระยะยาวทรงเริ่มดําเนินการมาตั้งแต่ พ.ศ. 2495 ตลอดรัชสมัยมีโครงการอันเนื่องมาจากพระราชดําริทั้งหมด 4,741 โครงการ โดยมีหน่วยงานราชการที่ประสานงานโครงการ คือ สํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ โดยแต่ละโครงการจะมีวัตถุประสงค์ที่แตกต่างกันไป โครงการเพื่อการส่งเสริมและวิจัย เช่น มูลนิธิชัยพัฒนา, มูลนิธิโครงการหลวง, โครงการส่วนพระองค์สวนจิตรลดา โครงการเกี่ยวกับน้ํา เช่น โครงการแก้มลิง, โครงการฝนหลวง, กังหันชัยพัฒนา โครงการเกี่ยวกับการเกษตร เช่น โครงการแกล้งดิน โครงการอื่น ๆ เช่น โครงการสารานุกรมไทยสําหรับเยาวชน โครงการอันเนื่องมาจากพระราชดําริมีบทบาทสําคัญในการพัฒนาประเทศ โดยเฉพาะแถบชนบท นอกจากนี้โครงการหลวงยังได้รับรางวัลรามอน แมกไซไซ สาขา Peace and International Understanding เมื่อ พ.ศ. 2531 อีกด้วย พระบรมราชอิสริยยศและพระเกียรติยศ พระบรมราชอิสริยยศ พระวรวงศ์เธอ พระองค์เจ้าภูมิพลอดุลเดช (5 ธันวาคม พ.ศ. 2470 – 9 กรกฎาคม พ.ศ. 2478) สมเด็จพระเจ้าน้องยาเธอ เจ้าฟ้าภูมิพลอดุลยเดช (10 กรกฎาคม พ.ศ. 2478 – 9 มิถุนายน พ.ศ. 2489) สมเด็จพระเจ้าอยู่หัวภูมิพลอดุลยเดช (9 มิถุนายน พ.ศ. 2489 – 5 พฤษภาคม พ.ศ. 2493) พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร (5 พฤษภาคม พ.ศ. 2493 – 13 ตุลาคม พ.ศ. 2559)ภายหลังการสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 พฤษภาคม พ.ศ. 2562) เครื่องราชอิสริยาภรณ์ เครื่องราชอิสริยาภรณ์ไทย พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงได้รับพระราชทานเครื่องราชอิสริยาภรณ์ ตั้งแต่แผ่นดินของ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และตามรัฐธรรมนูญของไทยพระมหากษัตริย์ทรงเป็นประธานแห่งเครื่องราชอิสริยาภรณ์ทั้งปวง โดยเครื่องราชอิสริยาภรณ์ที่พระองค์ได้รับ มีดังนี้ พ.ศ. 2507 – เหรียญลูกเสือสดุดี ชั้นที่ 1 เครื่องราชอิสริยาภรณ์ต่างประเทศ เครื่องราชอิสริยาภรณ์ภายใต้สุลต่านแห่งมาเลเซีย รางวัล พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงได้รับการทูลเกล้าฯ ถวายรางวัลและเกียรติยศต่าง ๆ มากมาย ทั้งจากบุคคลและคณะบุคคลในประเทศและต่างประเทศ อันเนื่องมาจากพระราชกรณียกิจและพระราชอัธยาศัยในการแสวงหาความรู้ ที่สําคัญเป็นต้นว่า ประธานรัฐสภายุโรปและสมาชิกร่วมกันทูลเกล้าฯ ถวาย "เหรียญรัฐสภายุโรป" (19 กรกฎาคม พ.ศ. 2519) ประธานคณะกรรมาธิการเพื่อสันติภาพของสมาคมอธิการบดีระหว่างประเทศ ทูลเกล้าฯ ถวาย "รางวัลสันติภาพ" (9 กันยายน พ.ศ. 2529) สถาบันเทคโนโลยีแห่งเอเชีย ทูลเกล้าฯ ถวาย "เหรียญทองเฉลิมพระเกียรติคุณในการนําชนบทให้พัฒนา" (21 กรกฎาคม พ.ศ. 2530) ผู้อํานวยการใหญ่โครงการสิ่งแวดล้อมแห่งสหประชาชาติ ทูลเกล้าฯ ถวาย "เหรียญทองประกาศพระเกียรติคุณด้านสิ่งแวดล้อม" (4 พฤศจิกายน พ.ศ. 2535) ผู้อํานวยการใหญ่องค์การอนามัยโลก ทูลเกล้าฯ ถวาย "เหรียญทองสาธารณสุขเพื่อมวลชน" (24 พฤศจิกายน พ.ศ. 2535) คณะกรรมการสมาคมนิเวศวิทยาเชิงเคมีสากล (International Society of Chemical Ecology) ทูลเกล้าฯ ถวาย "เหรียญรางวัลเทิดพระเกียรติในการสงวนรักษาความหลากหลายทางชีวภาพ" (26 มกราคม พ.ศ. 2536) หัวหน้าสาขาเกษตร ฝ่ายวิชาการภูมิภาคเอเชียของธนาคารโลก ทูลเกล้าฯ ถวาย "รางวัลหญ้าแฝกชุบสําริด" สดุดีพระเกียรติคุณในฐานะที่ทรงเป็นนักอนุรักษ์ดินและน้ํา (30 ตุลาคม พ.ศ. 2536) ผู้อํานวยการบริหารของยูเอ็นดีซีพี (UNDCP) แห่งสหประชาชาติ ทูลเกล้าฯ ถวาย "เหรียญทองคําสดุดีพระเกียรติคุณด้านการป้องกันแก้ไขปัญหายาเสพติด" (12 ธันวาคม พ.ศ. 2537) องค์การอาหารและเกษตรแห่งสหประชาชาติ (FAO) ทูลเกล้าฯ ถวาย "เหรียญสดุดีพระเกียรติคุณในด้านการพัฒนาการเกษตร" (6 ธันวาคม พ.ศ. 2539) สํานักงานโครงการพัฒนาแห่งสหประชาชาติ ทูลเกล้าฯ ถวาย "รางวัลความสําเร็จสูงสุดด้านการพัฒนามนุษย์" จากการที่ได้ทรงอุทิศกําลังพระวรกายและทรงพระวิริยะอุตสาหะในการปฏิบัติพระราชกรณียกิจมาตลอดพระชนม์ชีพ (26 พฤษภาคม พ.ศ. 2549) ในปี พ.ศ. 2550 องค์การทรัพย์สินทางปัญญาโลก (World Intellectual Property Organization) แถลงข่าวการทูลเกล้าฯ ถวาย "เหรียญรางวัลผู้นําโลกด้านทรัพย์สินทางปัญญา" (Global Leaders Award) โดยนายฟรานซิส เกอร์รี่ ผู้อํานวยการใหญ่เป็นผู้นําขึ้นทูลเกล้าฯ ถวาย ณ พระราชวังไกลกังวล ในวันที่ 14 มกราคม พ.ศ. 2552 เพื่อเทิดพระเกียรติที่ทรงมีบทบาทและผลงานด้านทรัพย์สินทางปัญญาที่โดดเด่น และพระองค์ทรงเป็นผู้นําโลกคนแรกที่องค์การทรัพย์สินทางปัญญาโลกทูลเกล้าฯ ถวายเหรียญรางวัลดังกล่าว วันที่ 16 เมษายน พ.ศ. 2555 สหภาพวิทยาศาสตร์ทางดินนานาชาติ (International Union of Soil Sciences-IUSS) นําโดยอดีตเลขาธิการสหภาพวิทยาศาสตร์ทางดินนานาชาติทูลเกล้าฯ ถวายรางวัลนักวิทยาศาสตร์ดินเพื่อมนุษยธรรม (The Humanitarian Soil Scientist) เป็นพระองค์แรกของโลก พระบาทสมเด็จพระปรมินทรมหาภูมิพลอดุลยเดชทรงเป็นผู้ที่ได้รับมอบถวายปริญญากิตติมศักดิ์มากเป็นสถิติโลกถึง 176 ฉบับ ใน พ.ศ. 2555 โดยทรงได้รับมอบถวายจากมหาวิทยาลัยในประเทศไทยเป็นส่วนใหญ่ พระยศทหาร 10 พฤษภาคม พ.ศ. 2489: ร้อยโท 24 มีนาคม พ.ศ. 2493: จอมพลเรือ 26 มีนาคม พ.ศ. 2493: จอมพล, จอมพลอากาศ พระบรมราชานุสรณ์ พระราชสันตติวงศ์ พงศาวลี แผนผัง ดูเพิ่ม รายพระนามพระมหากษัตริย์ไทย ราชสกุลวงศ์ในรัชกาลปัจจุบัน รายพระนามพระมหากษัตริย์ทั่วโลกเรียงตามวันเสด็จขึ้นครองราชย์ รายพระนามพระมหากษัตริย์ในประวัติศาสตร์ทั่วโลกตามระยะเวลาครองราชสมบัติ การเสด็จออกมหาสมาคม ในรัชกาลที่ 9 ภูมิพลินทร์ เชิงอรรถ อ้างอิง บรรณานุกรม ธนากิต, พระราชประวัติ 9 รัชกาลและพระบรมราชินี, สุวีริยาสาส์น, 2542, หน้า 383-427. วิเชียร เกษประทุม, ราชาศัพท์และพระราชประวัติ พระบาทสมเด็จพระเจ้าอยู่หัวภูมิพลอดุลยเดชฯ พร้อมพระราชวงศ์ โดยสังเขป, กรุงเทพฯ: สํานักพิมพ์พัฒนาศึกษา, 2546, หน้า 147-157. พระเจ้าอยู่หัว, กรมวิชาการ กระทรวงศึกษาธิการ, 2530. แหล่งข้อมูลอื่น สํานักพระราชวัง พระราชประวัติ พระบาทสมเด็จพระปรมินทรมหาภูมิพลอดุลยเดชมหาราช โครงการส่วนพระองค์สวนจิตรลดา สํานักราชเลขาธิการ พระอัจฉริยภาพและโครงการอันเนื่องมาจากพระราชดําริ The Sixtieth Anniversary Celebrations of His Majesty's Accession to the Throne - official website for the Diamond Jubilee A Visionary Monarch - provides a lot of insights on his visions and contributions to the country. The Golden Jubilee Network - has many subjects on Bhumibol, including his projects, speeches, and his royal new year card. Supreme Artist - see works of art created by Bhumibol. The King's Birthplace Thai monarchy Thailand’s Guiding Light Thailand: How a 700-Year-Old System of Government Functions - article by David Lamb (LA Times staff writer) on Bhumibol "'The King Never Smiles': L'etat, c'est moi", Sreeram Chaulia, worldpress.org, October 4, 2006 Far Eastern Economic Review, “The King’s Conglomerate”, June 1988. Contains an interview with Chirayu Isarangkun Na Ayuthaya, Crown Property Bureau HM King Bhumibol Adulyadej of Thailand. The Story of Tongdaeng. Amarin Book, Bangkok. 2004. ISBN 9742729174 HM King Bhumibol Adulyadej of Thailand. The Story of Mahajanaka. Amarin Book, Bangkok. 1997. ISBN 9748364712 HM King Bhumibol Adulyadej of Thailand. The Story of Mahajanaka: Cartoon Edition. Amarin Book, Bangkok. 1999. ISBN 9742720746 HM King Bhumibol Adulyadej of Thailand. His Majesty the King's Photographs in the Development of the Country. Photographic Society of Thailand & Thai E, Bangkok. 1992. ISBN 9748880508 HM King Bhumibol Adulyadej of Thailand. Paintings by his Majesty the King: Special exhibition for the Rattanakosin Bicentennial Celebration at the National Gallery, Chao Fa Road, Bangkok, April 1-June 30, 1982. National Gallery, Bangkok. 1982. ASIN B0007CCDMO HM King Bhumibol Adulyadej of Thailand, Chaturong Pramkaew (Ed.). My Country Thailand...land of Everlasting Smile''. Amarin Book, Bangkok. 1995. ISBN 9748363538 พระมหากษัตริย์ไทยในราชวงศ์จักรี พระมหากษัตริย์ไทยในคริสต์ศตวรรษที่ 20 พระมหากษัตริย์ไทยในคริสต์ศตวรรษที่ 21 มหาราชแห่งประเทศไทย พระมหากษัตริย์ที่ขึ้นครองราชย์ขณะทรงพระเยาว์ เจ้าฟ้าชาย พระองค์เจ้าชาย ราชสกุลมหิดล นักกีฬาเหรียญทองซีเกมส์ชาวไทย นักกีฬาทีมชาติไทย นักดนตรีชาวไทย นักแต่งเพลงชาวไทย นักถ่ายภาพชาวไทย จิตรกรชาวไทย นักเขียนชาวไทย พุทธศาสนิกชนชาวไทย ผู้ได้รับเครื่องราชอิสริยาภรณ์ ร.ม.ภ. ผู้ได้รับเครื่องราชอิสริยาภรณ์ ม.จ.ก. ผู้ได้รับเครื่องราชอิสริยาภรณ์ น.ร. ผู้ได้รับเครื่องราชอิสริยาภรณ์ ป.จ.ว. ผู้ได้รับเครื่องราชอิสริยาภรณ์ ส.ร. ผู้ได้รับเครื่องราชอิสริยาภรณ์ ม.ป.ช. ผู้ได้รับเครื่องราชอิสริยาภรณ์ ม.ว.ม. ผู้ได้รับเครื่องราชอิสริยาภรณ์ ป.ภ. ผู้ได้รับเหรียญ ร.ด.ม.(ศ) ผู้ได้รับเหรียญจักรมาลา ผู้ได้รับเหรียญรัตนาภรณ์ อ.ป.ร.1 ผู้ได้รับเหรียญรัตนาภรณ์ ภ.ป.ร.1 ผู้ได้รับเครื่องอิสริยาภรณ์เลฌียงดอเนอร์ บุคคลจากโรงเรียนมาแตร์เดอีวิทยาลัย ทหารบกชาวไทย ทหารเรือชาวไทย ทหารอากาศชาวไทย ตํารวจชาวไทย จอมพลชาวไทย จอมพลเรือชาวไทย จอมพลอากาศชาวไทย คนพิการ ผู้รอดชีวิตจากการลอบสังหาร ผู้บังคับบัญชาและเจ้าหน้าที่กองอาสารักษาดินแดน ผู้ได้รับปริญญากิตติมศักดิ์จากจุฬาลงกรณ์มหาวิทยาลัย ผู้ได้รับปริญญากิตติมศักดิ์จากมหาวิทยาลัยธรรมศาสตร์ ผู้ได้รับปริญญากิตติมศักดิ์จากมหาวิทยาลัยเกษตรศาสตร์ ผู้ได้รับปริญญากิตติมศักดิ์จากมหาวิทยาลัยมหิดล ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ ผู้ได้รับปริญญากิตติมศักดิ์จากมหาวิทยาลัยศิลปากร ผู้ได้รับปริญญากิตติมศักดิ์จากมหาวิทยาลัยรามคําแหง ผู้ได้รับปริญญากิตติมศักดิ์จากมหาวิทยาลัยเชียงใหม่ ผู้ได้รับปริญญากิตติมศักดิ์จากมหาวิทยาลัยขอนแก่น ผู้ได้รับปริญญากิตติมศักดิ์จากมหาวิทยาลัยสงขลานครินทร์ ผู้ได้รับปริญญากิตติมศักดิ์จากมหาวิทยาลัยสุโขทัยธรรมาธิราช ผู้ได้รับปริญญากิตติมศักดิ์จากมหาวิทยาลัยมหาสารคาม ผู้ได้รับปริญญากิตติมศักดิ์จากมหาวิทยาลัยเทคโนโลยีพระจอมเกล้าพระนครเหนือ ผู้ได้รับปริญญากิตติมศักดิ์จากสถาบันเทคโนโลยีพระจอมเกล้าเจ้าคุณทหารลาดกระบัง ผู้ได้รับปริญญากิตติมศักดิ์จากมหาวิทยาลัยแม่โจ้ ผู้ได้รับปริญญากิตติมศักดิ์จากมหาวิทยาลัยบูรพา ผู้ได้รับปริญญากิตติมศักดิ์จากมหาวิทยาลัยทักษิณ ผู้ได้รับปริญญากิตติมศักดิ์จากมหาวิทยาลัยนเรศวร ผู้ได้รับปริญญากิตติมศักดิ์จากสถาบันบัณฑิตพัฒนบริหารศาสตร์ พระกุลเชษฐ์ในราชวงศ์จักรี ภูมิพลอดุลยเดช บุคคลในประวัติศาสตร์กรุงรัตนโกสินทร์


เล่นมุขหรือพูดจริงครับ ผมหาไม่เจอจริืงๆ


text: เรื่อง...ไม่เป็นเรื่อง !! (ไทยรัฐ) ฤาเป็นเพราะวิกฤติโลกร้อน มีภัยพิบัติหลายหย่อมหญ้า รวมถึงเศรษฐกิจย่ําแย่ จนเป็นเหตุให้เกิดเรื่องไม่เป็นเรื่องขึ้นมาได้ ไม่ว่าจะเป็นนักโทษจากเมืองผู้ดี ที่ลอบดื่มเจลล้างมือ อนามัยกันหวัด 2009 จนเกิดเหตุทะเลาะวิวาทตีกันเละ เพื่อแย่งชิงขุมทรัพย์แอลกอฮอล์เพียงแห่งเดียวที่พอ กล้อมแกล้มแก้ขัดได้ จนต้องมีคําประกาศิต สั่งห้ามติดตั้ง เจลแอลกอฮอล์ล้างมือภายในเรือนจําอย่างเด็ดขาด ส่วนที่กรุงเวียนนา ประเทศออสเตรีย มีหญิงสติฟั่นเฟือน นางหนึ่ง วิ่งเข้าไปในไซต์งานก่อสร้างแห่งหนึ่ง ด้วยสภาพเปลือยเปล่า และร้องตะโกนว่า มีผู้ใดสนใจเธอบ้างเมื่อคนงานเห็นก็จกใจและพากันแตกตื่น พยายามวิ่งตามเพื่อนําผ้าไปช่วยปกปิดร่างกาย จากนั้นจึงโทรศัพท์แจ้งเจ้าหน้าที่ตํารวจเข้ามาควบคุมสถานการณ์และนําหญิงเปลือยเข้ารับการบําบัดอาการทางจิตในเวลาต่อมา เคร่งเกินไปหรือเปล่า! เป็นเรื่องสําคัญที่ต้องปฏิบัติตามกฏหมายบ้านเมือง แต่บางเรื่องก็ควรอนุโลมบ้าง ไม่งั้นจะโดนหาว่าใจจืดใจดํา ดังเช่นเรื่องของ ชาวเยอรมัน ที่ทําตัวเป็นพลเมืองดีของสังคม เพราะเหลือบไปเห็นหญิงชราล้มฟุบอยู่ข้างถนน จึงจอดยานพาหนะคู่ใจโดดลงไปช่วยเหลือทันที แล้วโทรศัพท์เรียกรถพยาบาลให้เสร็จสรรพ แต่สิ่งที่ทําให้ช็อกมากกว่าขณะเดินกลับมาขึ้นรถคือ ตํารวจจราจรหญิงกําลังเขียนใบสั่งยิกๆ ให้เป็นชุดในข้อหาจอดรถผิดที่ แม้จะเห็นคาตาว่าช่วยเหลือคนเป็นโรคหัวใจอยู่ แต่พูดไปก็เท่านั้น สุดท้ายสาวเจ้าก็เดินจากไป เหลือไว้เพียงกระดาษแผ่นน้อยบนหน้ากระจกรถ และความเซ็งที่เกิดขึ้นในใจ ขณะที่ตํารวจเขตปกครองเดวอน แดนผู้ดีอังกฤษ ต้องปวดขมับกับพฤติกรรมของชายพิเรน ชอบแอบขโมย"สูดดมกลิ่นบั้นท้าย" พนักงานร้านซุปเปอร์มาร์เก็ต มีหลักฐานเป็นภาพจาก กล้องวงจรปิด บันทึกภาพอิริยาบถ ขณะ ก้มๆ เงยๆ สูดดมก้นพนักงานชายที่กําลังจัดวาง สินค้าบนชั้นวางของ ทั้งนี้การสูดกลิ่นอันปุถุชนทั่วไปรังเกียจนั้น บุรุษนิรนามหาใช่กระทํา เพียงครั้งเดียว หากแต่สูดดมซ้ําซากกว่า 20 หน ยังอยู่ที่ประเทศอังกฤษ และเมืองเดวอน เขตการปกครอง เดียวกับเรื่องข้างต้น จึงหนีไม่พ้นเรื่องพิเรน โดยหนุ่มวัยคะนอง 4 นาย วิ่งล่อนจ้อนโทงโทงท้าลมหนาวเข้ามาใน ร้านมินิมาร์ท ของปั๊มน้ํามันเท็กคาโก จนทําให้พนักงาน แคชเชียร์สาวประจําร้านถึงกับตะลึงงัน ทําอะไรไม่ถูกและหลังจากรวบรวมสติกลับคืนมาได้ จึงตําหนิบรรดาชีเปลือยว่า ให้แต่งกายให้เรียบร้อย มิเช่นนั้นจะไม่ขายสินค้าให้ นอกจากนี้ยังมีชายไม่ทราบชื่อ เดินเข้ามาภายในร้านและพยายามใช้กล้องจากโทรศัพท์มือถือบันทึกภาพ กระทาชายทั้ง 4 รายเก็บไว้เป็นที่ระทึก หนุ่มวัยฉกรรจ์ถึงคราวซวย โดนลงโทษปรับเงิน 2,520 บาทฐานเสียมารยาทบังอาจ "ผายลม" ขณะตํารวจสอบปากคํา ทําให้เจ้าหน้าที่อับอายขายหน้าขณะปฏิบัติหน้าที่ เรื่องเกิดขึ้นเมื่อ สายตรวจเมืองกราซ ประเทศออสเตรียลาดตระเวนพบ หนุ่มคนดังกล่าว ท่าทางดูมีพิรุธจึงควบคุมตัวไว้สอบสวนท่ามกลาง "ออสเตรียมุง" ระหว่างถูกซักถามนั้นผู้ต้องสงสัยผายลมเสียงดังสนั่นทําเอาเหล่านักสังเกตการณ์ฮาลั่นขํากลิ้ง เลยเป็นมูลเหตุ เข้าข่ายคุกคามเจ้าพนักงานนั่นเอง แสดงว่าแสบถึงทรวง จนโรงเรียนอนุบาลผู้ดี แจ้งผู้ปกครองหาโรงเรียนใหม่โดยด่วน เหตุลูกชายวัย 4 ขวบ ดื้อซนสุดทนชอบใช้ความรุนแรงกับเพื่อร่วมชั้น นับเป็นนักเรียนอายุน้อย ที่สุดที่ต้องออกจากโรงเรียนเพราะสาเหตุดังกล่าว ครูประจําชั้น กล่าวว่า หนูน้อยไม่ค่อยเชื่อฟัง อีกทั้งพยายามหนี ออกจากห้องเรียนอยู่เสมอ แม้เคยตักเตือนแต่ก็ไม่เป็นผล ทั้งนี้หนูน้อยเคยถูกโรงเรียนส่งตัวกลับบ้านแล้ว 4 ครั้ง หลังจากไม่สามารถควบคุมพฤติกรรมได้ คนขับรถบรรทุกจีน แก้ปัญหาเฉพาะหน้าแปลก กระจกหน้า รถโดนก้อนหินกระเด็นใส่แตกละเอียด แก้ปัญหาเฉพาะหน้า แบบพิสดารใช้กระดาษลังบังลมหนาว ขับรถไม่เห็นทางกว่า 600 กิโลเมตร โดยใช้วิธีชะโงกมองทางผ่านหน้าต่างแทน เจ้าตัวอ้างไม่มีเวลาซ่อมต้องขับรถให้ทันตามตารางเวลาที่กําหนดไว้ วิธีแก้ปัญหาสุดแสนอันตรายดังกล่าวถูกเจ้าหน้าที่โบกรถเข้าข้างทางสอบถามข้อเท็จจริง แล้วจึงไล่โชเฟอร์ ไปติดกระจกใหม่โดยเร็ว เพื่อความปลอดภัยบนท้องถนน ก่อนกลับไปขับรถตามตารางดังเดิม ขอขอบคุณข้อมูลและภาพประกอบจาก